4-årige Tootsie Brodda overraskede i Stodivisionen på Åby og gav Pauli Andersen årets største sejr som træner.\nSpillerne havde ikke de store forventninger til Tootsie Brodda (Farifant) i lørdagens hoppeløb på Åby, men efter mesterlig styring af Jeppe Juel var den svenskfødte 4-åring altså først på stregen i tiden 1.16,0/2140 meter til en førstepræmie på 100.000 SEK.\nMålfoto fra Tootsie Broddas sejr på Åby\nDermed mere end fordoblede Tootsie Brodda, der ejes af Michael Nielsen, sin præmiesum, men der nu altid været store forventninger til hesten, der i sin tid blev solgt på den svenske Kriterieauktion til Örebro-træneren\nFredrik Söderberg for 35.000 SEK.\nTootsie Brodde blev siden solgt til Preben og Frank Sørensen, og siden hen til Per Falck, inden hun i slutningen af 3-årssæsonen blev overtaget af den nuværende ejer.\n-Tootsie Brodda er kørt til hos os og vi har egentlig altid haft store forventninger til hesten, men det er en meget stor hest, så det har været nødvendig med noget tålmodighed til at hun kunne udvikle sig, siger Pauli Andersen til Travservice.dk.\n-Hun har utrolig stor fart, men har ikke haft kræfterne til det før nu og har virkelig gået nogle topløb de sidste tre-fire starter i Danmark.\n-Der er ingen aktuelle planer; jeg har ikke fået set på propositionerne endnu, men Tootsie Brodda går i hvert fald ikke på juleferie lige nu.\nMed Tootsie Broddas sejr passerede Pauli Andersens stald 600.000 kroner i indkørte præmier i år, hvor det er blevet til 13 sejre, men tilsammen har “Team Andersen” vundet langt flere løb. Pauli Andersen har således vundet otte løb, mens sønnike – jockey Kenneth Andersen – foreløbig er noteret for 25 sejre.\nStalden tæller pt. 41 heste, heriblandt 13 1-åringer og 10 2-åringer, men ungheste har også altid været Pauli Andersens speciale.\nI år har staldens 2-åringer dog endnu ikke helt levet op til forventningerne.\n-Ericano (Calvin Capar) og Epoque (Great Challenger) har skuffet de seneste starter. Epoque er blevet tjekket i halsen; der er tydeligvis noget der irriterer ham når han stopper op så pludseligt. Han har faktisk kun gået ordentligt på Derbydagen, siger Pauli Andersen.\n-Jeg håber vi får løst det og målet er da, at de skal være med i årgangsløbene næste år. Epoque er sendt på vinterferie, mens Ericano starter i Aalborg den 24. december, så vi kan redde lidt til julegaverne!\n-På længere sigt har vi også lidt forventninger til Eyecandy (Wishing Stone) og Eyre Flame (Racer Bourbon), der begge startede i 2-årsløbet på Åby i går. Jorma Kontio var meget glad for Eyre Flame, men pludselig sprang hun på den ene line og galopere – jeg ved ikke hvorfor. Det er en stor hoppe, der er lidt sent udviklet, men indeholder godt fart.\nSamarbejde med Jeppe\nPauli Andersen har som nævnt ikke færre end 13 1-åringer i stalden, så der er nok at se til for Aalborgs trænernestor.\n-Ja, vi har haft rigtig mange plage til tilkøring i år og stalden er blevet udvidet, så det er meget positivt, siger Pauli Andersen, som de sidste par år har haft et tæt samarbejde med trænerkollegaen Jeppe Juel.\n-Vi har kørt alle Jeppes plage til og har dem som regel et par måneder eller tre. I år har vi bl.a. haft Fulton (Ready Cash), som jeg gerne ville ha’ beholdt, men den vil han gerne selv ha’ at lege med! griner Pauli Andersen.


Tilbagelevering af hvalp - dkk.dk\nDet kan være en rigtig ulykkelig situation, hvis en hvalp skal tilbageleveres. Derfor kan man nemt glemme at få formalia bragt i orden - hunden skal ejerskiftes tilbage til opdrætteren, og det kan kun den underskriftsberettigede ejer af hunden gøre.\nHvis du - af forskellige årsager - skal tilbagelevere en hvalp/hund til opdrætteren, skal du altid huske at ejerskifte hunden.\nSe hvordan du foretager et ejerskifte her\nHusk også at overdrage stambog og ejerbevis til opdrætteren.\nHvis du glemmer at medbringe stambog og ejerbevis, når du tilbageleverer hunden, så sørg for at udfærdige et dokument, hvor du som hundens underskriftberettigede ejer bekræfter med din underskrift, at du har tilbageleveret hunden til opdrætteren. Både underskriftberettiget ejer og opdrætter skal underskrive dokumentet.


Hvordan skal jeg forberede mig på den JAG indiske hær, og er der nogen forskel mellem SSB-processen med CDS SSB og JAG SSB? Næste år afsluttes min ret. 2020\nHvordan skal jeg forberede mig på den JAG indiske hær, og er der nogen forskel mellem SSB-processen med CDS SSB og JAG SSB? Næste år afsluttes min ret.\nSSB for alle poster er det samme, det være sig CDS eller JAG. Men der er subtile forskelle, som vi har brug for at vide.\nCDS-post er fra 19,5 år til 25 år (hvis du også inkluderer kort serviceindgang), og JAG er op til 27 år. Så der er aldersforskel i profilen for kandidaterne. Efterhånden som alderen stiger, har vi en tendens til at blive modstandsdygtige over for ændringer i forhold til ugnen med mindre alder. Tværtimod har du også en tendens til at blive skyggen moden.\nSpørgsmål, der vil blive stillet til en JAG-post, vil være baseret på det grundlæggende i loven for at se, om dine grundlæggende elementer er klare, lad mig give dig et eksempel: -\n”Hvis en af dine venner kommer til dit værelse, mens du ikke er der. Han henter en Rs. 500 seddel fra dit bord og læg det under duken på samme bord med tanken om, at han vil tage det ud senere. Og forlader rummet og går tilbage ”. Har tyveriet fundet sted eller nej!\nEller "hvis en mand lægger en blyant en tomme i vagina af en pige, der er 21 år gammel, uden pigens samtykke". Har manden begået voldtægt?\nInterviewmedarbejder er måske ikke en jurist, men han vil være i stand til at konstatere, om dine grundlæggende elementer er klare.\nBortset fra disse subtile ændringer er der ingen forskel i SSB for nogen indgang.\nSSB Aspirant Talentbroen Jalandhar\nDer er ingen forskel i testprocedurerne på SSB. Det er ikke muligt at give dig forberedelsesaspekterne i detaljer. Lær dog hvad der er tidsplanen hos SSB, hvad er de forskellige test, hvad er OLQ'er, hold dig i form og øg din udholdenhed, forbedrer din generelle opmærksomhed og GK , forbedre din diktion, læse aviser og magasiner regelmæssigt, læse romaner (specielt noveller) osv.


En hyldest til mine dejlige forældre | Kolding | Ugeavisen.dk\nDu er her: Forside - Kolding - En hyldest til mine dejlige forældre\nEn hyldest til mine dejlige forældre\nDEL Af Annette Gaardsted, direktør Lis G\n17. maj 2017 kl. 08:00\nKolding: I fredags havde jeg sat dagen af til en rigtig hyggedag med mine forældre. Vi spiste morgenmad sammen, snakkede om "gamle" dage, kikkede på alle billederne fra årene, som hurtigt er smuttet afsted.\nJeg er nu 51 år og er en af de utrolig heldige, som stadigvæk har begge mine forældre. De er henholdsvis 81 og 82 år, har det rigtig godt begge to og havde diamantbryllup sidste år.\nTænk lige de har været gift i 61 år!\nSå om fire år kan de forhåbentlig fejre krondiamantbryllup! Det håber jeg virkelig, at vi alle får lov til at opleve.\nMin kære far har lært mig uendelig mange ting. Meget af det, jeg gør og bruger i min hverdag som forretningsdrivende her i Kolding, har han lært mig, og det sætter jeg meget stor pris på.\nSamtidig håber jeg også, at han stadig er frisk næste år, når jeg skal giftes, så han kan stå ved min side, det ønsker jeg af hele mit hjerte.\nMin smukke mor har altid været der for mig, både når jeg har været ked af det, været glad, eller bare til en snak om alle de ting, der nu engang sker i ens liv. Når jeg sidder og kikker på hende, kan jeg slet ikke forstå, at hun er 81 år - stadig utrolig smuk og frisk.\nNyd jeres forældre\nJeg håber, at jer derude, der stadigvæk er så heldige at I har jeres forældre, husker at sætte pris på dem, og husker at bruge tid på at være sammen med dem.\nTil jer, der ikke har dem mere eller måske har mistet den ene af dem, der håber jeg, at I har en masse skønne minder, I kan se tilbage på.\nHusk nu for pokker at nyde jeres forældre, vi ved aldrig, hvor længe vi har dem.


Er du klar - endnu en forårsweekend venter | TV 2 Lorry\nSusanne Haarup Munk indfangede forårsstemningen i Nyhavn denne weekend.\nFoto: Susanne Haarup Munk / Seerbillede\n20. feb 2019, kl. 07:29\nSelvom kalenderen insisterer på, at den kommende weekend er en vinterweekend, er naturen bare ikke enig. Sidste weekend var usædvanlig varm, og alt peger på, at den kommende weekend bliver ligeså forårsagtig i vejret.\nVi skal bare lige over et par kedelige dage her midt på ugen, forklarer meteorolog ved TV 2 Vejret Sebastian Pelt.\nTirsdag var vejret ustadigt, og onsdag kulminerer det dårlige vejr med regnvejr, der breder sig til hele landet i løbet af dagen.\nDernæst vil det tage 12 til 18 timer, før det igen holder op med at regne i løbet af torsdag morgen. Fredag klarer det op, og lørdag og søndag kommer temperaturen op mellem 10 til 12 grader.\nVejret for de kommende fem dage.


juni 2018 - DataComfort.dk\nNår der skal tages beslutninger om fremtiden, er det ofte fortiden der bruges som pejlemærke. Netop derfor er det vigtigt at kunne se et fuldt billede i sine data. I den forbindelse er dimensionsanalyse et stærkt værktøj, som mange overser. Hos DataComfort får vi ofte spørgsmål der vedrører, hvordan man ser trends i data om […]\n[blank_spacer height=”30px” width=”1/1″ el_position=”first last”] [spb_text_block pb_margin_bottom=”no” pb_border_bottom=”no” width=”1/1″ el_position=”first last”] Når der skal tages beslutninger om fremtiden, er det ofte fortiden der bruges som pejlemærke. Netop derfor er det vigtigt at kunne se et fuldt billede i sine data. I den forbindelse er dimensionsanalyse et stærkt værktøj, som mange overser. Hos DataComfort får vi […]


Elisabeth Hotel Mayrhofen - Sammenlign Hotelpriser Mayrhofen\nBillige Hoteller > Hoteller efter land > Hoteller i Østrig > Hoteller i Mayrhofen > Elisabeth Hotel Mayrhofen\nElisabeth Hotel MayrhofenEinfahrt Mitte 432, Mayrhofen, Østrig Vis kort\nElisabeth Hotel Mayrhofen: Find foto, anmeldelser, information, udstyr og sammenlign priser for 4 stjerner i Mayrhofen, Østrig.\nDette hotel er ideelt beliggende i hjertet af Mayrhofen og er udstyret med spa- & wellnesscenteret, sauna og indendørs bassin. Dette hotel er beliggende 5 minutters gang fra Mayrhofen Railway Station.Faciliteter på hotellet inkluderer f.eks fitnesscenter, dampbad og familie/ekstra stort værelse. Faciliter på hotellet er blandt andet legeplads, massage og børnepasning.Hotellets særpræget restaurant tilbyder en fantastisk middagsoplevelse med et stort udvalg af lokal og fin cuisine som kan nydes. Ønsker De at spise ude er der flere forskellige valgmuligheder tæt på hotellet.\nGenerelRoomservice, Restaurant, Minibar, Kabel-/satellit-tv, Tv, Billard, Brusebad, En suite, Privat badeværelseTjenesterElevator, Børnepasning, Sikkerhedsboks, Vækning, VaskeriAktiviteterFitnesscenter, Svømmebassin, Massage/Skønhedssalon, Sauna, Bad/badekar, Have, Legeplads, Massage, Spa & wellness-center, Dampbad, Indendørs bassinParkeringParkeringAndenVandreture, Badekåber, Privat toilet, Skopudsning\nBrugere, som kiggede på Elisabeth Hotel Mayrhofen kiggede også på disse 4 stjerner Mayrhofen hoteller:\nGenerel vurdering: 9.04/10Rengøring: 10/10Service: 9.04/10Udstyr: 9/10Beliggenhed: 8.04/10Mad: 9/10Værelser: 9/10baseret på 45 anmeldelser\nNærmeste hotellerFerienwohnungen Haus der Mitte Mayrhofen


Foolproof Risotto Milanese Opskrift\nUdbytte: 4-6 portioner Fejlsikker Risotto\nDenne opskrift på Foolproof Risotto er fra Food Network Chef Anne Burrell. I Italien vil dette blive klassificeret som risotto Milanese, lavet med løg og safran.\nNøglen er at bruge arborio ris, en række kortkornet ris, der er stivelsesholdig end andre, fordi den undergår mindre formaling. Når det er kogt, skaber denne stivelse den cremede tekstur risotto er kendt for.\nØsteuropæere elsker risotto så meget som den næste fyr. Kroatere og rumænere, hvis køkken er blevet påvirket af middelhavets smag, er stolte af risotto, men også polakker, ungarere og andre. Variationer omfatter kroatisk sort risotto (crni rižot) lavet med blækspruttefarve og kroatisk rød risotto (rižoto crveni) eller fisker risotto lavet med skaldyr og tomatjuice.\nVend eventuelle risotto rester i ris kager, ris bolde eller ris bagt i ramekiner. Her er flere tilbageholdte risopskrifter, denne gang for vegetarer.\n1 stor løg (skåret i 1/4 tommer)\n2 store kniplinger safran\n4 kopper kyllingelager (holdt ved en simmer)\nBestrøget generøst en stor gryde med olivenolie. Tilsæt løg og 1 tsk kosher salt og sauté over medium varme, indtil løgene er gennemsigtige, cirka 5 minutter. Løft varmen til mellemhøj og tilsæt ris. Kog, omrør 3 til 4 minutter.\nHæld i nok hvidvin, så den dækker risen. Kog over medium høj varme, omrør konstant, indtil vinen absorberes.\nRør saffron i kogende kyllingelager. Ladle noget lager i panden, så det dækker bare risen. Kog over mellemvarme, omrør konstant, indtil kyllingestammen absorberes. Gentag denne proces to gange.\nNår den tredje tilsætning af lager er blevet absorberet og risen er meget cremet, smag for at være sikker på, at det er ømt. Hvis det stadig er crunchy, tilsættes simmering vand i 1/2-cup intervaller, omrøring indtil ris er ømt. Fjern panden fra varme og rør i smør og parmesanost. Tilsæt salt til smag og server.\nOpholdsrisotto er ikke meget velsmagende, men den er perfekt til panko-belagte stegte riskager, panko-belagte stegte risbolde fyldt med en kube af ost eller bagt i smurt ramekin med revet ost på bunden i en 350 graders ovn i 30 minutter.\nSom en tommelfingerregel blandes der i 1 stort æg og koges efter ønske, for hver 2 kopper resterende risotto. Hvis du bruger almindelig hvid ris, der ikke er cremet som risotto, skal du bruge 1 stort æg til hver 1 kop ris. Overtag risotto kan også bruges i supper eller fyldte kål opskrifter.\nTyrkiet Burger Salat Med Avocado At Cure Acid Reflux\nNy gammeldags: En moderne twist på en whisky favorit\n45 minutter Prep: 15 minutter, Koge: 30 minutter Udbytte: Serverer 4 til 5 Vurderinger (7) Af Rhonda Parkinson Opdateret 06/11/18 Del Pin E-mail Print Hvis du aldrig har lavet kinesisk vestsøtsødssuppe før, vil denne let at følge opskrift tjene dig godt. At lave hjemmelavet suppe giver dig mulighed for at skære nogle af de skadelige ingredienser, der bruges i restauranter, såsom salt og MSG. Du k\nRejer salat med dillFluffy Citron Pudding CakeEasy Pecan Pie med Graham Cracker CrustLamb Stew With Herb Dumplings


Køb Polar White Birch Pore-refining Face Cleanser hos Svensk Kosttilskud\nAnsigtsrens til fedtet hud.\n- Beroliger og balancerer\n- Giver hydrering\nPolar White Birch Pore-refining Face Cleanser er en ansigtsrens, der har en porrereducerende effekt. Den tilhører en hudplejeserie fra Natura Siberica, der er baseret på hydrolat fra isbirk. Isbirk er rig på betulin, som indeholder et højt indhold af vitaminerne B2 og B5. Denne ansigtsrens hjælper med at fjerne overskydende fedt og urenheder, mens den beroliger, balancerer og fugter.\nRens for at reducere porer\nBeroliger, balancerer, fugter


Tange Sø - når vandet koger | Midtjyllands Avis\nTange Sø - når vandet koger\n4. maj 2020, 12.47\nAns. Formand for Foreningen til Bevarelse af Tange Sø\nSØ-DEBATTEN Med jævne mellemrum angribes Tange Sø og projekterne ved søen. Jeg har været tæt på problemstillingen i 3 årtier og er vant til »beskydningen«. Jeg kender emnerne. jeg kender debattørerne. Jeg ærgres dog stadig over, hvordan modstanderne konstant sår tvivl om tilhængernes løsninger, i stedet for i højere grad at promovere egne synspunkter. Som formand for foreningen respekterer jeg, at nogle ønsker søen væk og åen tilbage til oprindeligt forløb. Jeg anerkender også, at nogle ønsker lange kunstige omløb. Det må de om. Vi har andre prioriteter. Vi værdsætter de mange eksisterende kvaliteter - vores sag er ikke baseret på had til andres synspunkter, men på forkærlighed for en natur og kultur, der har eksisteret i 100 år.\nNår vi gennem årene har kommunikeret positivt om nogle af de tekniske projekter, er det for at vise, at der kan laves løsninger om fiskevandring, og der kan laves endnu mere grøn energi. Det er ikke for at nedgøre modstanderne. Lad mig derfor lige ridse op, så der ikke er tvivl.\nVarmepumpeprojektet ved Tangeværket: Udvinding af varmen fra vandet, der løber gennem turbinerne, er fuldt ud dokumenteret. Jeg har været til møde med både Dansk Energi og DONG, og deres eksperter har blåstemplet projektet. Produktionen af den grønne energi kan mangedobles, så værket kan blive en varmeproducent i superliga’en. Dansk teknologi kan realisere projektet, og eksportpotentialet er betragteligt. Det står uimodsagt af folk med reel teknisk indsigt. Danmarks største leverandør af strøm, Norlys, har da også med fuld opbakning i egen bestyrelse valgt at holde fast i Tangeværk og Tange Sø.\nTangestryget: Designet af det korte omløbsstryg ved værket er udarbejdet af en af Danmarks førende eksperter inden for vandrefisk. Stryget giver fuld vandring forbi værket for alle arter. Jeg selv har været med ved præsentationen for ledende biologer i Viborg Kommune - og deres dom var klar: Fiskebiologisk er stryget i orden. Løsningen er lavet i foråret 2018, og den står stadig uimodsagt af eksperter. Det er fordi, den vil virke. Derfor har Viborg Kommune også anbefalet den til staten med 30 stemmer ud af byrådets 31.\nNår prominente folk og store foreninger, der er imod søen, udtaler sig i medierne og sår tvivl om projekterne, så kan folk måske komme i tvivl. Når faglig viden og teknisk indsigt siger god for løsningerne, har det selvsagt ikke samme mediebevågenhed, men i kombination med den stærke politisk opbakning i selve hjemkommunen vidner det om kvalitet og seriøsitet. Det er det vigtigste for os.


Faldet - Hvor langt er du villig til at gå for at redde et andet menneske?\nHvor langt er du villig til at gå for at redde et andet menneske?\nMød Johannes…en forsvarsadvokat, der kæmper for de svage, giver penge til de hjemløse og altid følger de blinde over gaden. Alle beundrer ham for hans offervilje, men da han en aften ser en ung pige falde i vandet fra en bro, forsøger han ikke på at redde hende. Hvorfor? Det kan han ikke svare på, og fra dét øjeblik krakelerer den smukke facade. Nødtvungent må han konfrontere sin skyldfølelse og indleder en nådesløs rettergang både over sig selv og sine medmennesker – for udspringer vores gode gerninger i virkeligheden af et egoistisk behov for andres anerkendelse? Og hvordan handler vi, når det for alvor gælder, og vi selv har noget på spil?\nFALDET er en dramatisering af Albert Camus’ berømte roman og får nu endelig dansk urpremiere som teatermonolog. Camus (1913-60) var en banebrydende forfatter inden for fransk eksistentialisme og fik i 1957 tildelt Nobelprisen i litteratur. Hans tema i FALDET er vores søgen efter moralske pejlemærker i en gudløs verden, som udfoldes med fortællingen om en bedsteborgers jagt på den evige uskyld. Romanen anses for at være ét af Camus’ hovedværker, og med sin skarptslebne satire angår den os alle…For hvad ville vi selv have gjort den aften på broen?\nCamus er højaktuel\nUdover at stille eviggyldige spørgsmål om dét at være menneske, må FALDET i siges at være højaktuel. Ubarmhjertigt spejler den vores selvpromovering i en branding-fikseret tidsalder, og den samvittighedskval, der rammer os, når vi ikke kan leve op til det polerede glansbillede. I et større perspektiv trækker Camus’ historie tråde til den moralske krise, som hele Europa pt. befinder sig i, hvor selvforståelsen som fortaler for menneskelig værdighed er stærkt udfordret af civilisatorisk og humanitær krise med flygtningekatastrofer og global fattigdom. Grænsen mellem skyld og uskyld er i bogstavelig forstand flydende.\nFALDET opføres af skuespilleren Jacque Lauritsen, der er initiativtager til projektet og selv har dramatiseret Camus’ roman. Her giver han sit bud på fortællingens relevans:\nDet provokerende i FALDET er først og fremmest det spiddende signalement, som Camus giver af det moderne menneskes forfængelighed. Vi ser jo helst os selv som empatiske medborgere og forsøger ihærdigt – ikke mindst via sociale medier – at videregive dette billede til vores omverden. Måske lever vi tilmed op til idealet. Køber altid ”Hus forbi” af de hjemløse eller giver vores aflagte tøj til bådflygtninge i Grækenland. Men gør vi det dybest set for at sole os i vores egen velgørenhed? Og hvad stiller vi op med skyldfølelsen, når vi opdager at dèt er motivet? Sådan et dilemma prøver advokaten i FALDET at finde en løsning på. Og den er unægtelig temmelig bizar!\nMEDVIRKENDE: Jacque Lauritsen\nINSTRUKTION: Petra Berg Holbek\nDRAMATISERING: Jacque Lauritsen\nOm skuespiller Jacque Lauritsen:\nJacque Lauritsen har flere gange høstet anerkendelse for sine teaterprojekter omkring fremtrædende franske kunstnere. Han har bl.a. spillet titelrollen i ”Caligulas nat” efter et skuespil af Albert Camus, instrueret ”Om natten før skoven” af Bernard-Marie Koltès og senest skrevet og spillet hovedrollen i musikforestillingen ”De helvedes blomster” baseret på digte af Charles Baudelaire. Desuden er han kendt for sin anmelderroste Jacques Brel-cabaret og koncert-konceptet ”Birds on the Wire, A Tribute to Leonard Cohen”. Læs mere på www.jacquelauritsen.dk\nOm instruktør Petra Berg Holbek:\nUddannet fra Statens Teaterskole, 2001. Cand.phil. i teatervidenskab, litteratur og idéhistorie ved Lunds Universitet. Har arbejdet på bl.a Stockholm Stadsteater, Malmö Dramatiska Teater, Teater Tvazz, Danmarks Radio og Sveriges Radio samt sine egne initiativer LONE STAR Productions (der skabte de to anmelderroste forestillinger ”Øjeblik, bliv stående!” og ”Historien om Dr. B.”) og ABER DABEI. Co-instruktør på ”Transformatoren” (Sort/Hvid), der blev Reumert-nomineret til Årets Særpris 2014, samt Global Stories’ forestilling ”Ni Hao Nuuk” (2015). Kommende opgaver i 2015-2016: Vandringsforestillingen ”På Vej” (ABER DABEI), ”Forført” (DanskDansk) og ”Det vi ved” (Aarhus Teater). Planlægger en interviewrække med europæiske forskere med udgangspunkt i økonomi og menneske i det nyliberale Europa. Kunstnerisk leder af ABER DABEI, en teaterproduktionsenhed i krydsfeltet mellem teater, performance og billede.\nOM Albert Camus:\nCamus kredser i sin prosa, dramatik og essays om eksistentialismens hovedspørgsmål: Hvordan man som menneske forholder sig til livets grundlæggende meningsløshed eller absurditet. Han fik sit litterære gennembrud i 1942 med romanen ”Den fremmede” og det filosofiske essay ”Sisyfos-myten”. I 1947 kom ”Pesten” og i 1956 ”Faldet”. Camus er desuden kendt for skuespillene ”Caligula” og ”De retfærdige”.\nDen 23. februar 2018 kl. 19.00 på Odin Teatret, Særkærparken 144, 7500 Holstebro. Læs mere om Odin Teatret på www.odinteatret.dk.\nBilletter til “FALDET” kan kun bestilles ved at sende en mail til Odin Teatret på odin@odinteatret.dk eller ringe på tlf. 97 42 47 77 med angivelse af antal ønskede billetter, navn, adresse og telefon nr.\nSpilleperiode: 26/02/2018 19:00


Få vintervarmen i Tjekkiet med ski, spa og solide supper\nMed lave priser, gode pister og masser af muligheder mellem turene ned ad løjpen er der flere grunde til at tage på vinterferie i Tjekkiet.\nMange folk gør som de plejer. Også når det gælder skiferie. Men der er gode alternativer til Østrig, Sverige og Norge, og de senere år har flere danskere da også fået øjnene op for Tjekkiet som ny, spændende vinterferiedestination.\nSki Arealet Klínovec, der befinder sig i Krušné hory, cirka 120 km fra Prag, åbner i år en splinterny firepersoners sædeskilift, som kan befordre op til 800 flere i timen end den oprindelige lift. Takket være et tæt sammenarbejde mellem tjekkiske og tyske skiarealer, som danner InterSkiregionen Klínovec-Fichtelberg, tilbyder de til sammen op til 47 km skiløjper.\nIn den kommende sæson, vil princippet bag skipas priserne ændre sig ved det mest besøgte skisportssted i Tjekkiet, Špindlerův Mlýn. Sæsonen starter i weekenden 7. – 8. december med arrangementet Ski Opening 2019 med et rigt program. Et andet skisportssted, også beliggende i Krkonoše Černá hora – Pec tilbyder i år efter en renovering over 50 km skiløjper.\nDet sydbøhmiske Skiareal Lipno fokuserer på familier med børn og præsenterer endda flere nyheder. Den åbner en splinterny topersoners sædeskilift. De vil også åbne to nye baner. En af dem vil være en såkaldt snowcrossbane. Ved åbningen af denne nye bane, vil en fjerdedel af den samlede længde af pisterne på dette skisportssted tjene til underholdning. Den anden nyhed, med en længde på 800 meter, vil være ideel for børn på ski.\nMulighed for at kombinere med wellness og spa\nDet lave prisniveau kommer også én til gode, hvis man vil kombinere skiferien med wellness og spa, hvilket på mange måder er oplagti Tjekkiet. I Velké Losiny der ligger tæt på Dolni Morava kan man komme ned i gear i et af landets ældste og mest traditionsrige termiske bade, hvis historie strækker sig mere end 450 år tilbage i tiden. Også i nærheden af de øvrige skisportsområder er der kurbade, spa og wellness. I kurbyen Janské Lázně ved Krkonoše-bjergene kan man få varmen i de 27 grader varme termalbade.\nKendt for sine spabade er også den smukke Karlovy Vary, der også er berømmet for sin årligt tilbagevendende filmfestival. Her kan man både få snerten af en århundreder lang tradition og mærke moderne luksus i byens mange spa- og kurbade.\nSolid mad skal slides af på pisten\nI nærheden af både ski- og sparessorts kan man vælge mellem indkvarteringsformer i forskellige priskategorier, fra hytter og bed & breakfast til pensionater og luksushoteller. Der er som regel god mulighed for at stille sulten på hotelrestauranter, men det er bestemt også en god idé at prøve nogle af de lokale specialiteter. I Krkonoše-bjergene skal man f.eks. ikke snyde sig selv for špecle (gnocchi) med røget kød, kål og stegt løg eller den nærende svampesuppe, der også er særdeles populær her. Andre traditionelle tjekkiske supper er kulajda (dild suppe), bramboračka (kartoffelsuppe) og česnečka (hvidløgssuppe). Skal man have varmen i en fart efter en god dag på pisten, er der heller ingen grund til at takke nej til te med tjekkisk rom.\nI Krkonoše-bjergene ligger det populære skiareal Špindlerův Mlýn, hvor man har moderniseret snesystemet i år, helt konkret i Medvědín. Det er sjovt ikke kun på pisten, men også i snowparken eller i den største half-pipe i Tjekkiet. Hvis du foretrækker langrend, findes her flere dusinvis af kilometer med velpræparerede løjper. For modige besøgende står en kunstig isklatrevæg i arealet Svatý Petr til rådighed.


Arbejder du med vand?Valgt i øjeblikket\nArbejder du med vand?\n Se vandføringsdata for vandløb\nPå miljøkortet, Danmarks Arealinformation, kan du se hvor stor gennemstrømningen er i vandløb.\n Find vandløbskvalitet\nPå miljøkortet, Danmarks Arealinformation, kan du se indeksværdier for Dansk Vandløbs Fauna Indeks (DVFI-indeks).\n Se marine profilmålinger\nPå miljøkortet, Danmarks Arealinformation, kan du se marine profilmålinger.\n Søg overfladevandsdata (søer, fjorde, kyster)\nPå miljoeportal.dk kan du læse mere om, hvor du søger efter overfladevandsdata.\n Se nitrat- og sprøjtemiddelfølsomme områder\nPå miljøkortet, Danmarks Arealinformation, kan du se nitrat- og sprøjtemiddelfølsomme områder, der kan have betydning for grundvandet.\n  Se særlige indsatsområder for grundvandet\nPå miljøkortet, Danmarks Arealinformation, kan du se særlige indvindings- og indsatsområder.\n Se grundvandsboringer\nPå miljøkortet, Danmarks Arealinformation, kan du se boringer.\nPå miljoeportal.dk kan du læse mere om, hvor du søger efter grundvandsdata.\nVirksomheder der udfører opgaver på vegne af en myndighed vil være underlagt myndighedens aftale om brugeradministration og skal overholde de samme betingelser som myndigheden. Det er brugeradministratoren i myndigheden, der står for at tildele roller til den pågældende konsulent. \nKan din browser ikke vise filmen ovenfor, kan du i stedet se Miljøportalen - kort fortalt på vores videokanal


Ny gratis streaming-tjeneste til danskerne - Alt om DATA, Datatid TechLife\nHome » Underholdning » Ny gratis streaming-tjeneste til danskerne\nNy gratis streaming-tjeneste til danskerne\nRasmus Elm Rasmussen 28 April 2016 Underholdning 0 kommentarer\nViafree er navnet på den ny gratis tjeneste fra selskabet bag Viaplay. Den vil byde på et bredt udvalg af udsendelser fra forskellige kanaler\nDen nye streaming-tjeneste bliver en erstatning for TV3Play, der hidtil har leveret gratis underholdning til Norden. Det oplyser MTG, selskabet bag tjenesten, i en pressemeddelelse.\nViafree, som tjenesten kommer til at hedde, vil blive udrullet i både Danmark, Norge og Sverige efter sommer. Nøjagtig hvornår er dog ikke specificeret.\nPå Viafree vil man kunne se programmer fra TV3-familiens kanaler såsom “Familien fra Bryggen” og “Paradise Hotel” samt indhold fra blandt andet Comedy Central, MTV, Zoomin, e-sportsselskabet ESL og Youtube-netværket Splay. Programmerne fra tv-kanalerne vil blive vist med en vis forsinkelse. Indtægterne vil komme fra annoncer, så indholdet vil være helt gratis.\n“Vi glæder os til at introducere Viafree til danskerne. Det er næste naturlige skridt i udviklingen af digitalt indhold, og vi ser det som en ny samlet destination af indhold, hvor alle er inviteret med. Vi gør vores gratis indhold så let og bredt tilgængelige som muligt, og vores ambition er at tiltrække andre indholdspartnere til Viafree, som kommer til at leve sideløbende med Viaplay, som jo er vores premium on demand betalings-tjeneste,” siger Anders Oliver Andersen, digital direktør for den danske del af MTG, i pressemeddelelsen.\nBuede skærme er et flop\nNu streamer DR i HD


Gilder i det gamle Aastrup | Aastrup Folkemindesamling\nGilder i det gamle Aastrup\nBodil Agertoft, 1989\nI det gamle landsbysamfund benyttede man enhver anledning til at være sammen og holde gilder. Takket være en optegnelse fra 1920-erne, kan vi her læse om, hvad Anne Lovise kunne fortælle om disse gilder.\nI Aastrup Folkemindesamling har vi et klenodie. En håndskrevet bog forfattet af førstelærer Viggo Würden Pedersen. Da Würden Pedersen kom til sognet 1. marts 1923 som ung lærer, fattede han straks interesse for sognets historie. Han gik ud til de ældre i sognet, og de mange samtaler skrev han ned.\nOm en ældre dame ved navn Anne Lovise skriver VWP ”Anne Lovise havde en ualmindelig god hukommelse, og jeg er hende megen tak skyldig for meget stof om Aastrup i gamle dage.” Anne Lovise døde 8. marts 1927, 87 år gammel.\nAnne Lovise og hendes far, Kristian, kan vi takke for, at vi i det hele taget ved noget om Aastrup by før udskiftningen. De tegnede et kort over gårdenes beliggenhed omkring Kirken. Det officielle kort har en regnskabsfører på Nakkebølle for mange år siden, af kastet i Mølledammen sammen med sine regnskaber.\nAf Anne Lovises oplysninger om gilder, som de formede sig i den gamle landsby, Aastrup, har vi følgende:\nNår et medlem af bylavet, eller hans hustru, eller enke var død, holdt man en mindesammenkomst i afdødes hjem. Man kaldte det i daglig tale afgang eller gravøl. Den efterlevende, efter omstændighederne manden, enken eller sønnen, muligt datteren, skikkede bud til sognefogeden om at tillyse ved næste kirkestævne.\nEn bestemt dag – det var efter begravelsen – holdtes der afgang det omtalte sted. bylavet mødte så den fastsatte dags eftermiddag. Konerne var aldrig med, selv ikke når det var for en kvinde, afgangen holdes. Traktementet bestod altid i 2 kander brændevin og en halv tønde øl, men ikke mad. Naturligvis faldt talen på den afdøde, men der gjaldt den uskrevne lov, at ingen taler ondt om den døde.\nDenne afgangskik blev brudt i 1872, da gdr. Hans Hansen, Aneslyst, undlod at indbyde til afgang efter sin hustru Anne Johannesdatters død. Siden er skikken ikke optaget for kvinder, hvorimod den holdt en tid for mænds vedkommende.\nNår en mand skulle indtræde i bylavet, markeredes denne vigtige begivenhed også ved et gilde med tinglysning ved kirkestævne. Det kaldes iganggilde. Den nye mand gav det vanlige traktement, men desuden smørrebrød, og så drak man hans skål til, alt sammen for at kunne komme godt i gang.\nNår et kreatur døde, samledes bymændene hos den mand, der havde mistet koen, og udbetalte ham en sum penge, der svarede til koens værdi, altså en primitiv form for forsikring. For huden, som kunne gøres i penge, gav manden to kander brændevin, og det øl de ville drikke, mens de spillede kort, men senere udviklede gildet sig, og så vankede der kaffepunch. Der var ikke andet navn for dette gilde end kregilde.\nOm eftermiddagen skulle der afleveres fourage hos degnen. Et par medlemmer af skolekommissionen hjalp degnen med at tage mod ydelserne. Herremanden på Nakkebølle og alle bønderne var ydere, også to husmænd. Fra hver helgård skulle degnen have 4 skæpper korn (byg eller rug), 2 lispund hø og 4 lispund halm, fra andre i forhold dertil. Kornet eftermåltes i en træbalje, hvori degnen slog en kridtstreg, som kornet skulle nå til.\nOm eftermiddagen holdt degnen derpå gilde i sin skolestue for ydere, som blev beværtet med smørrebrød, øl, brændevin, kaffe og røgtobak. Efter hovedmåltidet spillede de ”skivensel”, men forsatte hele aftenen med at spise efter behov. Degnen havde mange spillekort og var en dreven spiller, men denne aften spillede han ikke med. Han havde jo nok at gøre med at se efter, at der var mad og drikke på bordet.\nSmeden gjorde årligt to gilder, maj og november, foruden et vullegilde, som senere omtales. Ved majdagsgilde fik smeden sin pengebetaling, nemlig 1specie af hver helgård. Den 1. november fik han derimod naturalier: 1 læs tørv fra de kunder der havde tørveplet, fourage til sine kreaturer og græsning til 5-6 får, som var på omgang hos bønderne. Disse får var aldrig hjemme, så smedekonen gik ud om efteråret og klippede fårene.\nDisse her omtalte ydelser, samt den senere omtalte mælk fik smeden for udført smedearbejde for bønderne. Når en bonde i de dage skulle have udført smedearbejde, gjorde han i forvejen aftale med sin smed om en dag, på hvilken han indfandt sig i smedjen med de ting, han ønskede ordnet. Den dag medbragte bonden skåret mad, både til sig selv og smeden og dennes evt. medarbejder. Bondens kone måtte op om morgenen og smører mad, og den skulle være god, for svendene talte om, hvem der havde det bedste ”smedemad”.\nI smedjen måtte bonden selv slå med forhammeren. Han skulle møde kl. 5 både sommer og vinter, og han måtte være præcis og møde før mester, for kom han sidst, besvarede mester ikke hans morgenhilsen. Når smeden have modtaget sine godtgørelser for arbejdet, gjorde han gilde for sine kunder. Han trakterede dem med kaffe, smørrebrød, øl og brændevin, så meget de ønskede.\nHele tre gilder bar navnet ”vullegilde” Det var smedens, jordemoderens og degnemadammen. De faldt alle tre i september måned, når mælken var fedest.\nSmedens vullegilde: Som allerede antydet, fik smeden også mælk fra bønderne. Det var pigerne, som skulle bære mælken af gårde, og den skulle bæres på hovedet, ellers blev der gjort nar af dem. Det gjaldt også for pigerne at komme tidlig op om morgenen den dag, de skulle malke til vullegilde, for ingen ville være den sidste i by. Ofte var de så tidligt oppe, at de måtte lede malkekøerne op i vinklerne i de siksakformede stengærder, hvor køerne endnu lå og sov i læ for vind og vejr.\nDer var endnu et område hvor pigerne kappedes. Det var med hensyn til at møde med den renest hvidskurede mælkebøtte til at bære i. en ærtetræsbøtte var altid hvidere end en af egetræ. I øvrigt brugte pigerne ikke den daglige mælkebøtte til at bære vullegildemælken i, men en finere, altså en stadsbøtte. Når pigerne således på morgenstunden kom til vullegilde, fik de kager og kaffe og endda mjød til.\nDistriktsjordemoderen boede i Katterød. Den mælk hun skulle have, blev derfor kørt dertil. det var almindeligt at nogle naboer lagde sammen og skiftevis kørte turen. Men var der kun en mand i vognen, var det reglen, at en pige fulgte med fra hver gård for at vare bøtten. Der kunne blive et helt lille vogntog fra Aastrup til jordemoderboligen i Katterød. Mens gæsterne var inde og drikke kaffe og kirsebærvin, holdt jordemodermanden opsyn med hestene.\nDet tredje vullegilde gjaldt degnemadammen. Hun boede i et lille hus, som lå, hvor den nuværende hovedskole nu ligger (i 1931, nærmest forsamlingshuset). Hun fik en bøtte mælk af hver, men bøttens størrelse rettede sig efter hvert hartkorn. Madammen gik selv ud til de nærmeste naboer og fortalte, hvad dag hun ønskede mælken, og forresten skikkede hun med skolebørnene.\nÅret igennem modtog madammen for resten adskillige flasker fløde. Skolepigerne havde dem med, og så var de inde og drikke kaffe i middagsfrikvarteret, det varen hel svir for pigerne.\nPræsten gjorde årligt 2 gilder for bønderne, men da han boede i V. Aaby, gjorde han akkord med sognefogeden, Bertel Hansen, hvis gård lå i Aastrup ved siden af Kirken, om traktementet. De fremmødte skulle have kaffe, som præsten betalte sognefogeden 1 pecie for at levere. Ved den lejlighed fik præsten sin tiende, det var tinggildet som det kaldtes. Ved den lejlighed fik han mælk som de andre ”embedsmænd”.\nOg endelig kunne det nævnes, at bønderne jo også selv gjorde gilder, nemlig ed bryllup og barsel. Der var embedsmændene med blandt gæsterne, og da det gik efter rang og stand. Øverst sad præsten og præstefruen, så degnen og degnemadammen og derefter smeden og smedekonen.\nMan lægger mærke til titulaturen på de tre hustruer: Frue, madamme og Konen.


FC Roskilde vandt efter en hurtig Jeppe Kjær-scoring\nFC Roskilde kæmpede sig til en vigtig – og fortjent – sejr over FC Vestsjælland på Slagelse Stadion. Det var endnu en scoring af farlige Jeppe Kjær, efter blot to minutters spil, der sikrede Hele Byens Hold de tre point.\nMorten Walldo blev, som frygtet, ikke klar til dagens kamp på Slagelse Stadion, men ellers var alle mand klar til kamp. Og det var en kamp, der – som det var tilfældet sidste weekend mod Esbjerg – bød på et par hurtige chancer til FC Roskilde. Igen var det Kevin Bechmann Timm og Jeppe Kjær, der var på spil. Jeppe sender en dyb stikning til Kevin, der afdribler målmanden og kommer alene igennem, men afslutter desværre over mål. Kort tid efter afdribler Jeppe selv målmanden og placerer bolden sikkert i netmaskerne til 0-1, der også skulle vise sig at blive slutresultatet.\nEfter godt ti minutters spil, sender Jens Mårtensen et langt indkast ind fra højre side, bolden lander hos Jesper Håkansson, der resolut banker til bolden – desværre over mål. Herefter var der lidt stilstand i spillet – som om holdene skulle se hinanden an, efter en hæsblæsende start. Der sker ikke meget i denne periode, andet end et par langskud fra Anders Nielsen og Jakob Rasmussen, der dog ikke bliver rigtige farlige.\nDen første store chancer til FC Vestsjælland kommer efter en halv times spil – et indlæg fra højre side lander hos en umarkeret Jonas Thomsen, og efter et ”trible-forsøg” laver Frederik Vang Larsen en fantomredning, og slår bolden til hjørnespark.\nFC Roskilde blev dog ved med at skabe gode muligheder – efter 32 minutters spil kaster Jens Mårtensen igen et af sine lange indkast, hvor Jesper Håkansson laver et fint saksespark, der dog går over målet. Få minutter senere, tager Jeppe Kjær et af sine sædvanlige løb, hvor han sætter et par modspillere af, hans drøn af et langskud er dog lige på målmanden, der bokser væk.\nFC Vestsjælland har et par halvfarlige chancer, der opstår efter høje bolde ind i feltet og efterfølgende klumpspil, men alle forsøg bliver flot afvist af et heroisk kæmpende FC Roskilde-forsvar.\nKort før pausefløjtet lød, får Jeppe Kjær en lang bold, trækker lidt mod højre og lopper bolden perfekt til Kevin Bechmann Timm, der desværre helflugter lige over mål.\n2. halvleg forløb uden helt så mange store chancer, men stadig var FC Roskilde i rimelig kontrol – dog var FC Vestsjælland farlige på deres dødbolde, og når de sendte høje bold ind i feltet, som de benyttede sig en del af. Måske fordi de ikke kunne spille sig til chancer på andre måder?\nDog har FC Roskilde flere muligheder – ”Håke” lopper langt ude fra, men over mål – efter 55 minutters spil skyder Kevin forbi mål, efter et FC Vestsjælland-boldtab – minuttet efter var FC Roskilde tre mod én, ”Håke” spiller Kevin fri, men målmanden går ned i ham, og afslutningen bliver da også blokeret. Omvendt havde FC Vestsjælland et nærgående hovedstød, minuttet senere, der dog går lige over mål.\nEfterhånden som tiden skrider frem, mister FC Vestsjælland mere og mere pusten, og forsøger hele tiden at læsse høje bolde ind i feltet, for at fremtvinge en tilfældig situation, der kunne give dem det ene point – men FC Roskilde står fast og afviser alt. Efter de obligatoriske tillægsminutter lyder endelig det sidste befriende dommerfløjt, der sikrer Carsten Broes tropper tre yderst vigtige point.\nKamp: FC Vestsjælland - FC Roskilde 0-1 (0-1)\nTid: Søndag, den 29. april 2012, kl. 13:00\nSted: Slagelse Stadion\n2 0-1 Jeppe Kjær, FC Roskilde\n50 Advarsel Jesper Håkansson, FC Roskilde\n60 Ole Budtz Casper Grønn\n73 Lasse Hansen Jeppe Kjær\n80 Christian Møller Jesper Håkansson\nNæste gang FC Roskilde skal i ilden, er søndag den 6. maj 2012, kl. 13:00 – kampen spilles mod FC Hjørring, der – som FC Roskilde – kæmper for at kommer væk fra nedrykningsdramaet. Så der er endnu en gang lagt op til en utrolig spændende og vigtig kamp i Roskilde Idrætspark.\nVi håber derfor på, at se rigtig mange tilskuere, der vil støtte Hele Byens Hold – på gensyn i Roskilde Idrætspark på søndag!


25 triste citater, der fanger, hvordan det føles at lide af atelofobi eller frygt for at være ufuldkommen - Citater\n25 citater, der perfekt fanger, hvordan det føles at frygte at være ufuldkommen\nAtelofobi beskrives som frygt for at være ufuldkommen eller ikke være god nok. Atelofobi er klassificeret som en angstlidelse og mennesker med dette kan blive deprimerede over ikke at nå deres meget høje standarder og mål.\nSelvom du ikke har atelofobi, oplever mange af os tanker som en atelofobi. Jeg tror, at ALLE sandsynligvis har haft atelofobe tanker på en eller anden måde.\nDet er trods alt menneskets natur at ønske at være perfekt - eller i det mindste stræbe efter perfektion.\nMen for mennesker MED atelofobi , simpelthen at sige 'åh' når noget ikke går efter planen, er bare ikke rigtigt på billedet. Denne frygt kan få en person til at blive alt for selvbevidst og stoppe med at stræbe efter mål helt.\nEn atelofob figur, 'Hvorfor prøve, hvis det, jeg laver, ikke er godt nok?'\nRELATERET: 17 alvorligt triste citater fra Disney-film (* Sniffle *)\nMåske har du en ven, der lukker ned for tanken om at være ufuldkommen, eller måske handler det om disse problemer. Uanset hvad er det svært at håndtere tvivl om dig selv, menstruation.\nDet betyder ikke noget, hvad folk fortæller dig - de kan komplimentere dig dag ud og dag ind, men dine meninger springer ikke ud.\nDer er bare noget i dit sind, der fortæller dig, at hvad du end bare ikke er godt nok nogensinde.\nAtelofobi er svækkende for sindet og kan endda føre til tvangslidelser. Men af alle angstlidelser synes jeg atelofobi er den nemmeste at tale om, fordi det er det mest relaterede.\nhvad betyder det, når du ser en spætte\nAlle frygter, at deres bedste ikke er godt nok. Nogle menneskers frygt kan være mere intens end andre, men vi har alle de samme ideer om perfektion, der flyder i vores hoveder.\nForhold til hinanden, erkendelse af at denne frygt er gyldig, og det at minde hinanden om, at vi ER gode nok, kan hjælpe, selv om det kun er en lille smule.\nHvis du eller nogen, du kender, har atelofobi eller kæmper med det selv, skal du tjekke disse relatable-alligevel triste citater, der taler til dig, når du føler, at du stadig ikke er god nok. Disse citater minder dig om, at dine tanker er gyldige, OG at du er god nok - ligesom du er.\nNår du er perfekt, er det ikke den du er.\n'Jeg falder nogle gange i fælden med at gøre, hvad jeg synes, jeg skulle gøre, snarere end hvad jeg vil gøre.' - Bjork\nDefinitionen af en atelofob.\n'Jeg prøver så hårdt, og det er stadig ikke nok.'\nPerfektionister rynker ikke panden.\n'Den værste slags smerte er, når du smiler bare for at stoppe tårerne i at falde.'\nNår man er perfekt og ufuldkommen er DÅRLIG.\n'Perfektionisme er frygt for at blive kritiseret.' - Caroline Myss\nPerfektion er en bilulykke, der venter på at ske.\n'Når perfektionisme kører, er skam at køre haglgevær, og frygt er den irriterende bagsædet.' - Brene Brown\nAlle atelofobikere lider af dette.\n'Den eneste ting, du ikke skal være alene med om natten, er dine egne tanker. De spiser dig levende indtil næste morgen. '\nNår presset fra perfektionisme er gået for langt.\n'Nogle gange føler jeg mig så ubrugelig som en hvid farveblyant.'\nMr. Dali har et punkt.\n'Frygt ikke for perfektion - du når aldrig den.' - Salvador Dali\nhvad symboliserer 444\nDen VÆRSTE følelse føles ude af kontrol.\n'Den værste følelse i verden er at vide, at du gjorde det bedste, du kunne, og det var stadig ikke godt nok.'\nSandheden i sagen.\n'Jeg er ligeglad med, om det gør ondt, jeg vil have kontrol. Jeg vil have en perfekt krop. Jeg vil have en perfekt sjæl. ' - Radiohead\nGræd for at lade presset af dine skuldre.\n'Nogle gange græder jeg, fordi jeg er træt af ikke at være god nok.'\nDen følelse, der føles SÅ sand, selvom den ikke er det.\n'Jeg er en skuffelse for alle.'\nDit sind styrer ALT!\n'En anden søvnløs nat fanget i mit eget skide sind.'\nPerfektionisme: ikke så tiltalende som det ser ud til.\n'Perfektionisme er ikke en søgen efter det bedste. Det er en forfølgelse af det værste i os selv, den del, der fortæller os, at intet vi gør nogensinde vil være godt nok. '\nBliv noget vigtigere end perfekt.\n'Sindet er alt. Hvad du tror du bliver. ' - Buddha\nSÅ SVÆRT at være dig selv.\n'Det er et helvede ansvar at være dig selv. Det er meget lettere at være nogen anden eller slet ingen. ' - Sylvia Plath\n'Du behøver ikke være perfekt for at være fantastisk.'\nAt tro på at du er nok ER nok.\n'Du ville frigøre dig fra så meget stress og drama, hvis du bare forstod og omfavnede sandheden om, at du er nok.' - Steve Maraboli\nTænk ikke, bare vær nok.\n'Problemet var, jeg havde været utilstrækkelig hele tiden, jeg havde simpelthen ikke tænkt på det.' - Sylvia Plath\nELLER du har ikke indset, at du har fundet det. Det kan sidde lige foran dig.\n'Jeg ved, at jeg er god til noget, jeg har bare ikke fundet det endnu.'\n'Jeg prøvede så hårdt at være, hvad du havde brug for.'\nVær vigtig for dig selv.\n'Jeg vil bare føle, at jeg er vigtig for nogen.'\nEn stor en også.\n'Jeg troede aldrig, jeg var en mobber, før jeg lyttede til, hvordan jeg talte til mig selv. Jeg tror, jeg skylder mig selv en undskyldning. ' - Anita Opper\nAlt, hvad DU behøver at vide, er at du er god nok for dig selv.\n'Der er nogle mennesker, der aldrig vil se dig som god nok. Det er deres kortvarige, ikke din. Vær barmhjertig nok mod dig selv til at skære dem ud af dit liv. ' - Dr. Steve Maraboli\nFÅ. RID. AF. DET!!!\n'Forbud, slet, makuler, udslett ordene:' Jeg er ikke god nok. '' - Karen Salmansohn\nhot fantasi sex\ninspirerende sætning tatoveringer


Purpose - Teambusiness ApS\nI PURPOSE-onlineforløbet gennemgår du i alt syv moduler, som hjælper dig med at få klarhed over dine mål.\nDu får værktøjer, der hjælper dig med at tackle udfordringer og træner dig i at være åben for de muligheder, du møder i dagligdagen.\nForløbet er for dig, som gerne vil lære at lede dig selv – uanset om du er direktør, leder eller medarbejder.\nPURPOSE fokuserer på din personlige udvikling, og du bliver tilknyttet en erfaren konsulent, hvor du har mulighed for at få online sparring.\nI PURPOSE-onlineforløbet får du et styrket mindset, klarhed over dine værdier, vision og formål, og du opnår personlig effektivitet i dit arbejdsliv såvel som privatliv.\nSkal vi skræddersy et akademiforløb?


#SådanHåndtererViMeToo – Mette Klingsten Advokatfirma\nDet er et velkendt princip, at det er en dårlig idé at undersøge sig selv. Det kan underminere undersøgelsens troværdighed og skabe mistillid til konklusionerne.\nDebatten om sexchikane, sexisme, krænkelser og grænseoverskridende adfærd fylder en del i medierne for tiden. Mediedebatten overskygger måske juraen. Hvad er advokatens holdning til, hvordan krænkelsessager på arbejdspladsen skal håndteres?\nSexchikane kan have store konsekvenser for den medarbejder, der chikaneres. Men for den leder eller kollega som uberettiget måtte blive beskyldt for at chikanere, kan det også have store konsekvenser. Sager om sexchikane kan også påvirke arbejdsmiljøet og arbejdsgiverens omdømme og der er også en risiko for, at arbejdsgiveren kommer til at betale godtgørelse eller erstatning til den medarbejder, der er blevet udsat for sexchikane.\nSexchikane er chikane, hvor den krænkende handling hovedsageligt har seksuel karakter. I mange tilfælde er det mænd, der udøver sexchikane mod kvinder, typisk i situationer, hvor manden har en magtposition som han udnytter over for kvinden. Det kan selvfølgelig også sagtens være omvendt, og noget kan tyde på, at mænd i højere grad, end hvad man tidligere har troet, også udsættes for sexchikane. I en undersøgelse foretaget blandt HK’s medlemmer angiver 28,2% af mændene at de har været udsat for seksuelt krænkende adfærd på arbejdet, mens det samme gør sig gældende for 23,5% af kvinderne. Der kan også være tale om sexchikane i forhold til personer af samme køn.\nUanset om chikanøren og den krænkede er mand eller kvinde, viser de mange mediesager, at sexchikane findes i alle afkroge af arbejdsmarkedet. For nylig har det blandt andet været forsidestof, at et stort antal medarbejdere i fagbevægelsen har mødt sexchikane og sexisme i bevægelsen.\nDer er forskel på sexchikane og sexisme. Sexisme kan beskrives som en fordom eller diskrimination på baggrund af køn. Tilbage i 1960’erne brugte feministiske forskere begrebet sexisme som en parallel til begrebet racisme. Begrebet er især brugt i forbindelse med nedvurderinger af kvinder. Hvis nogen siger, at ”kvinder fatter ikke en bjælde” eller ”mænd har en krænkende adfærd”, vil det være sexisme, men ikke sexchikane.\nDet er vigtigt for alle virksomheder og organisationer at sikre, at der er en ordentlig omgangstone på arbejdspladsen og at have retningslinjer for hvilken omgangstone, som accepteres, og hvad der skal gøres, hvis retningslinjerne ikke respekteres.\nI den seneste tid har der også været fokus på, om det er arbejdsgiveren, der skal bevise, at arbejdsgiveren ikke vidste, at, at der var tale om sexchikane. Dette emne berøres også i artiklen.\nDet følger af ligebehandlingslovens § 1, stk. 2, at sexchikane skal betragtes som forskelsbehandling på grund af køn, og at det derfor er forbudt. Der foreligger ifølge ligebehandlingslovens § 1, stk. 6, sexchikane, når der ”udvises enhver form for uønsket verbal, ikkeverbal eller fysisk adfærd med seksuelle undertoner med det formål eller den virkning at krænke en persons værdighed, navnlig ved at skabe et truende, fjendtligt, nedværdigende, ydmygende eller ubehageligt klima.”\nLigebehandlingslovens § 4 forbyder arbejdsgivere at udsætte medarbejdere for kønsdiskriminerende arbejdsvilkår. Denne bestemmelse anses i praksis for overtrådt, når en medarbejder bliver udsat for sexchikane i arbejdssituationen.\nFor at der er tale om sexchikane, skal der være tale om en uvelkommen fysisk, verbal eller ikke-verbal adfærd af seksuel karakter. Sexchikane af fysisk art kan være kys, berøringer eller lignende, mens den verbale chikane kan bestå af seksuelle spørgsmål eller kommentarer. Ikke-verbal adfærd kan være forevisning af fotos med et seksuelt indhold.\nFor at der er tale om sexchikane, skal adfærden også være uønsket af modtageren. Det er den krænkedes subjektive vurdering, der afgør, om der er tale om en uønsket adfærd og ikke chikanørens hensigter eller synspunkter om, hvad der var meningen med adfærden.\nBestemmelserne i ligebehandlingsloven definerer ikke en grænse for, hvornår en seksuel adfærd objektivt set bliver til sexchikane. Det kan være forskelligt fra person til person, fra situation til situation, hvad der opleves som acceptable omgangsformer, og hvad der opleves som sexchikane. Under tiden kan det derfor være svært at identificere, hvornår der er tale om sexchikane.\nI visse sager har domstolene lagt vægt på, at der generelt var et vist frisprog eller en uformel omgangsform på arbejdspladsen og domstolene har derfor ikke vurderet, at der var tale om sexchikane.\nSenest i en dom afsagt den 25. januar 2019, fandt Landsretten, at en joke om en majskolbe med tydelige seksuelle undertoner, uanset dens seksuelle undertoner, ikke havde til formål eller havde den virkning at krænke en persons værdighed, og at fremførelsen af joken derfor ikke havde karakter af sexchikane, i henhold til ligebehandlingslovens § 1, stk. 6.\nSpørgsmålet er imidlertid, om den nye #MeToo-bølge har overhalet denne afgørelse? Kan man som virksomhed ikke længere undskylde sig med, at der på virksomheden er en fri omgangsform?\nI december 2018 blev der vedtaget et lovforslag, som gør op med tidligere praksis vedrørende kulturen på arbejdspladsen som argument for, at der ikke er tale om sexchikane. Med en ændring i ligebehandlingslovens § 4, er det præciseret, at ”en ”afslappet” eller ”fri” omgangsform på en arbejdsplads ikke betyder, at man som medarbejder skal finde sig i en krænkende adfærd, som ville blive anset for uacceptabel, hvis omgangstonen havde været mere professionel eller restriktiv. Lovændringen trådte i kraft den 1. januar 2019.\nHvad ved ledelsen og hvad skal ledelsen vide?\nHvis ledelsen i en virksomhed får besked om en uønsket seksuel adfærd fra medarbejdere eller tidligere medarbejdere, vil ledelsen have pligt til at undersøge, om den påståede sexchikane har fundet sted, og om adfærden i givet fald skal have konsekvenser.\nDer er delt bevisbyrde i sager om seksuel chikane. Det følger således af ligebehandlingslovens § 16 a, at hvis en person, der anser sig for krænket i forbindelse med en kønsrelateret chikanesag, påviser faktiske omstændigheder, som giver anledning til at formode, at der udøves direkte eller indirekte forskelsbehand-ling, påhviler det modparten at bevise, at ligebehandlingsprincippet ikke er blevet krænket. I praksis inde-bærer det, at bevisbyrden vender, hvis den krænkede med nogen sandsynlighed kan godtgøre, at der er sket en krænkelse, vender bevisbyrden, så arbejdsgiveren skal bevise, at der ikke er sket nogen krænkelse.\nHvem bliver ansvarlig?\nArbejdsgiveren kan blive ansvarlig, selvom det er en anden, der udøver chikanen. Det er allerede fastslået i en dom fra 1992 (U1993.331SH). I den pågældende sag fandt retten, at en hovmester havde udøvet seksuel chikane over for en stewardesse på et skib. Chikanen omfattede både verbal og fysisk chikane ved det, at hovmesteren gentagne gange at have berørt stewardessens bryster og lår og havde presset sig ind imod hende. Hovmesterens arbejdsgiver, der var et rederi, hæftede for godtgørelsen, idet skibsføreren, som var rederiets repræsentant på skibet, var bekendt med forholdet og havde en omfattende pligt til at beskytte medarbejderne på skibet. Den pligt havde han ikke havde overholdt.\nTilsvarende i en sag fra 2015 (Vestre Landsrets dom af 28. januar 2015, B-2116-13), hvor en virksomheds-ejer (og arbejdsgiver) var ansvarlig for en mandlig ansats krænkende handlinger overfor en elev. Kravet om godtgørelse efter ligebehandlingsloven kunne derfor rettes mod virksomhedsejeren/arbejdsgiveren.\nLandsretten vurderede, at eleven havde påvist faktiske omstændigheder, som gav anledning til at formode, at der var udøvet direkte eller indirekte forskelsbehandling, jf. ligebehandlingslovens § 16 a. Virksomheds-ejeren havde ikke løftet bevisbyrden for, at ligebehandlingsprincippet ikke var blevet krænket, og derfor var eleven berettiget til en godtgørelse for ulovlig forskelsbehandling på grund af køn, jf. ligebehandlingsloven.\nKravet om godtgørelse kunne rettes mod virksomhedsejeren som den ansvarlige for de handlinger, som den mandlige ansatte, der var ansat som leder og uddannelsesansvarlig for eleven, havde foretaget. Landsretten anså ikke den mandlige ansattes handlinger for sådanne abnorme handlinger, som virksomhedsejeren ikke kunne påregne (med den konsekvens, at arbejdsgiveren kunne slippe for betaling af godtgørelseskravet). Den mandlige ansatte havde ved sine handlinger pådraget virksomhedsejeren ansvar som arbejdsgiver.\nDet er et grundlæggende erstatningsretligt princip i dansk ret, at der kun er ret til erstatning for skade, hvis der er lidt et økonomisk tab. Herudover er der i visse tilfælde fastsat regler om godtgørelse for ikke-økonomisk skade. Godtgørelse for ikke-økonomisk skade er karakteriseret ved, at vurderingen af skaden beror på mere subjektivt prægede kriterier som lidelse, tort, ubehag mv. Der er særlige regler herom i erstatningsansvarslovens § 26. Efter ligebehandlingslovens § 14 kan personer, hvis rettigheder er krænkede, blandt andet ved sexchikane, tilkendes en godtgørelse, der også er en kompensation for ikke-økonomisk skade.\nAalborg Universitet har udarbejdet en undersøgelse, der viser, at gennemsnittet for godtgørelser i civilretlige sager fra perioden 1989-2015 var på 23.700 kr. Det passer fint med, at der i de tidligere sager er udmålt godtgørelser på fx 10.000 kr., mens der i den sidste del af den periode, som er analyseret, typisk er udmålt en godtgørelse på 25.000. Der er også en sag, der skiller sig særligt ud. I en sag fra 1991 blev der tilkendt en godtgørelse på 100.000 kr. i medfør af ligebehandlingslovens § 14 for overtrædelse af ligebehandlingslovens § 4. Beløbet blev sat til et så højt beløb, fordi den seksuelle adfærd havde forløbet over en lang periode trods medarbejderens protester. Det var en skærpende omstændighed, at medarbejderen skulle dele kontor med krænkeren, og at han var hendes nærmeste chef. Det var tillige en grov misligholdelse af ansættelsesforholdet fra arbejdsgiverens side, idet adfærden var uønsket og af en karakter, som ingen med-arbejder skal acceptere. Medarbejderen var derfor også berettiget til at ophæve ansættelsesforholdet og kræve erstatning for løn i en opsigelsesperiode, jf. funktionærlovens § 2 og § 3.\nFormålet med den ændring i ligebehandlingsloven, der trådte i kraft pr. 1. januar 2019, var at sætte godtgørelsesniveauet op med 1/3.\nDette er også slået igennem i retspraksis samtidig med, at der i sager, hvor der er udmålt en stor godtgørelse, har været tale om ret grove sager.\nFra nyere praksis kan henvises til en sag fra 2019 (Østre Landsrets dom af 29. maj 2019 i sag BS-30678/2018), hvor en 19-årig kvindelig salgsassistent blev tilkendt 50.000 kr. i godtgørelse for sexchikane udøvet af en butikschef. Godtgørelsens størrelse blev blandt andet fastsat under hensyn til sexchikanens grovhed. Sexchikanen bestod blandt andet i at butikschefen krammede kvinden og opfordrede hende til at sidde på skødet, ligesom butikschefen havde tilbudt kvinden penge for at udføre seksuelle ydelser på ham og havde slikket hende på brystet.\nRapportering af sexchikane\nI lyset af #Metoo, hvor der er sat særligt fokus på seksuelle krænkelser, der udøves i et indbyrdes magtforhold, fx mellem en leder og en medarbejder, kan det også være klogt for virksomheder at etablere kanaler, så medarbejdere kan henvende sig uden at føle sig utryg.\nNogle virksomheder har oprettet en whistleblowerline eller hotline, hvor en krænket medarbejder kan rapportere sexchikane. I en artikel i Berlingske Tidende den 20. september 2020 opfordrede den amerikanske advokat Amanda Kramer til, at virksomheder laver whistleblowerordninger i form af en hotline hvor medarbejderen kan ringe eller skrive anonymt og vende problemet i fortrolighed. Amanda Kramer udtalte i den forbindelse, ”Jeg har interviewet hundredvis af ofre for både seksuelle overgreb og sexisme i min karriere, og der er et helt andet niveau af sårbarhed end i andre sager. Folk lægger ikke fakta på bordet, før de føler sig trygge, og anonymitet kan være første skridt til at bygge tillid op”\nDet billede kan jeg godt kende.\nFormelle whistlebloweranmeldelser er en kanal til at opspore sexchikanen, men ellers har jeg gennem tiden set anmeldelserne komme til medlemmer af ledelse eller direktion, til HR-afdelingen og i nogle tilfælde også til bestyrelsen. Det er også nogle gange sket, at ledelsen har måttet iværksætte undersøgelser på baggrund af omtale af en chikanesag i medierne.\nDer er også nogle virksomheder og organisationer, der på det seneste har iværksat spørgeskemaundersøgelser.\nSpørgeskemaundersøgelser er typisk anonyme, og har til formål at klarlægge omfanget af sexchikane og/eller sexisme i virksomheden. Resultatet kan derfor give ledelsen et fingerpeg om, hvor stort problemet er og hvilke tiltag, der vil kunne afhjælpe det.\nSpørgeskemaet kan begrænse sig til svarerens egne oplevelser med uønsket seksuel opmærksomhed, men det kan være klogt også at spørge, om svareren har vidne til, at andre har været udsat for uønsket seksuel opmærksomhed, har oplevet tilskyndelse til sådan adfærd eller har oplevet at der dækkes over adfærden.\nHvordan får man fastlagt faktum og en anbefaling til, hvilke sanktioner, der skal iværksættes og overfor hvem?\nDet er et velkendt princip, at det er en dårlig idé at undersøge sig selv. Det kan underminere undersøgelsens troværdighed og skabe mistillid til konklusionerne. Derfor kan det være klogt for virksomheder og organisationer at alliere sig med en uafhængig tredjepart, der oftest vil være et advokatfirma, som kan afdække hvad der passeret i den eller de konkrete sager.\nI tilfælde, hvor en whistleblower fx har henvendt sig vedrørende et konkret forhold, vil advokatundersøgelsen ofte blive tilrettelagt sådan, at advokaten har fokus på det konkrete forhold. På baggrund af de beskyldninger, der er fremsat i anmeldelsen, kan advokaten derfor tilrettelægge en række interviews med såvel tidligere som nuværende medarbejdere. Herudover kan advokaten gennemgå skriftligt materiale i form af interne mails, private messenger- og sms-korrespondancer, mødeindkaldelser, mødereferater, ansættelseskontrakter, overenskomster og skriftlige redegørelser udarbejdet af de interviewede selv. Den person, som beskyldningerne retter sig imod, er naturligt også et omdrejningspunkt i undersøgelsen.\nAdvokaten vil på baggrund af undersøgelserne komme med en konklusion og en anbefaling. Heri vil det fremgå, om det med tilstrækkelig sikkerhed kan anses for bevist eller sandsynliggjort at hændelserne er udtryk for en krænkelse i form af en uønsket verbal, ikkeverbal eller fysisk adfærd med seksuelle undertoner med det formål eller den virkning at krænke en persons værdighed, navnlig ved at skabe et truende, fjendtligt, nedværdigende, ydmygende eller ubehageligt klima.\nTiltag – Ny bekendtgørelse om psykisk arbejdsmiljø\nDet er arbejdsgiveren, der har det overordnede ansvar for at sikre et sundt arbejdsmiljø, hvor der ikke udøves chikane. Hvis arbejdsgiveren bliver gjort bekendt med, at der er medarbejdere, som har været udsat for seksuelle krænkelser på arbejdspladsen, er det arbejdsgiverens ansvar at sikre, at krænkelserne effektivt ophører samt sikre, at den forurettede får den fornødne hjælp.\nDer foreligger en ny bekendtgørelsen om psykisk arbejdsmiljø, der trådte i kraft 1. november 2020, og som er en del af udmøntningen af den politiske aftale om en ny og forbedret arbejdsmiljøindsats fra foråret 2019. Det følger af bekendtgørelsen, at det påhviler arbejdsgiver at sikre, at arbejdet ”i alle led planlægges, tilrettelægges og udføres således, at det er sikkerheds- og sundhedsmæssigt fuldt forsvarligt på kort og lang sigt i forhold til krænkende handlinger”. Det gælder også krænkende adfærd i form af seksuel chikane.\nI februar 2019 offentliggjorde Arbejdstilsynet en ny vejledning om krænkende handlinger på arbejdspladsen, der også omfatter mobning og seksuel chikane. Vejledningen referer specifikt til ligebehandlingsloven og definerer sexchikane således: ”Krænkende handlinger kan forekomme som seksuel chikane. Krænkende handlinger af seksuel karakter er al form for uønsket seksuel opmærksomhed og kan fx være:\n•\tUønskede berøringer\n•\tUønskede verbale opfordringer til seksuelt samkvem\n•\tSjofle vittigheder og kommentarer\n•\tUvedkommende forespørgsler om seksuelle emner\n•\tVisning af pornografisk materiale.”\nVirksomheder og organisationer bør som en del af sikringen af et sikkerheds- og sundhedsmæssigt forsvarligt arbejdsmiljø uden krænkende handlinger, løbende undersøge forholdene på arbejdspladsen. Dette kan for eksempel gøres i en såkaldt arbejdspladsvurdering (APV), der er lovpligtig.\nI forbindelse med, at der i en APV formuleres spørgsmål om sexchikane er det værd at overveje, hvordan man formulerer spørgsmålene. Mange medarbejdere har ikke lyst til at se sig selv som ofre for sexchikane, og svarer derfor nej til, hvorvidt de har oplevet sexchikane. Hvis spørgsmålet omformuleres, således at der ikke spørges som vedkommende har oplevet upassende kommentarer, er blevet fysisk berørt på en krænkende måde eller har følt sig krænket seksuelt, så er måske et ja. Det kan også være en del medarbejdere, der ikke er klar over, hvad der ligger i begrebet seksuel chikane, og svarer derfor nej, selv om de har været udsat for krænkelser. Institut for Menneskerettigheder har lavet en undersøgelse om sexchikane i restaurationsbranchen, der viser, at 30% af alle eleverne svarer, at de ikke vidste, at sexchikane er forbudt, og at arbejdsgiveren ikke har sagt noget om det.\nEt godt arbejdsmiljø kan også sikres gennem fornuftige politikker, der forankres i virksomheden, undervisning og certificering, ligesom også oplysningskampagner i virksomheden kan være et godt redskab, så holdningerne ændres med henblik på at sikre et godt og trygt arbejdsmiljø.\nAnmeldelse af sexchikane efter fratræden/passivitet\nI sager om sexchikane, hvor chikanen i sin natur har til formål at skabe et truende, fjendtligt, nedværdigende, ydmygende eller ubehageligt klima, kan denne iboende trussel eller fjendtlighed sammen med det generelle paradigmeskifte, der er sket som følge #MeToo medføre, at mange først anmelder sager om sexchikane til deres arbejdsgiver, flere år efter, at chikanen har fundet sted. Nogen af de sexchikanesager, som har været omtalt i medierne, har således også det tilfælles, at de vedrører hændelser, som er sket mange år tilbage.\nVed vurdering af et krav, og om en person har forspildt kravet, spiller passivitet undertiden ind. Hvis man har forholdt sig passivt, og dermed har givet indtryk af, at man ikke ville forfølge et krav, er der mulighed for, at man kan fortabe retten til at gøre et krav gældende. Det er altid en konkret vurdering, om der foreligger passivitet. Det er endnu ikke prøvet ved domstolene, om den omstændighed, at sexchikanens ”natur”, der medfører, at mange krænkede først gør opmærksom på krænkelsen mange år efter, at krænkelsen har fundet sted, medfører, at der er videre adgang til at gøre et ”gammelt” godtgørelseskrav gældende, end hvad der er tilfældet i andre sager.\nUanset om en fratrådt medarbejders krav på godtgørelse måtte være fortabt ved passivitet eller ej, bør arbejdsgiverne agere på de oplysninger, som de modtager fra fratrådte medarbejdere om sexchikane. Det kan selvfølgelig være svært at klarlægge et hændelsesforløb, som er foregået mange år tilbage, og en arbejdsgiver hverken kan eller bør opsige eller bortvise en medarbejder, hvis der ikke er dokumentation for, at vedkommende rent faktisk har udøvet seksuel chikane. Omvendt kan en henvendelse fra en fratrådt medarbejder, uanset at arbejdsgivers handlemuligheder måtte være begrænsede, altid bruges som en anledning til at få rettet op på en usund kultur, som måske stadig findes i virksomheden.


Guide til en sikker reperation — Rådet for Digital Sikkerhed\nGuide til en digital sikker reparation\nVores digitale udstyr tager vi gerne med, når som helst, hvor som helst. Smart phone og tablets bliver slæbt igennem vind og vejr, og lige meget hvor forsigtig du er, er det næsten uundgåeligt, at en eller flere af dine digitale enheder ikke skal til reparation på et tidspunkt i dets livetid. Når det sker, er det vigtigt, at du tager dine forholdsregler, inden du indleverer enheden.\nTilsigtet eller utilsigtet sker det, at forhandlere inden, under eller efter reparationen af dit digitale device får kopieret eller på anden måde lageret den data, der ligger på dit elektroniske udstyr. Denne data kan være ekstremt personfølsom, og kan i værste tilfælde ende hos en helt anden forbruger, hvis udstyret sælges videre - fx som brugt Smart phone.\nDette kan dog nemt undgås ved at nulstille telefon eller tablet, så du trygt og godt kan indlevere din enhed til reparation fremover.\n1. Tag en back-up af indholdet på den enhed, der skal til reparation (fx til en ekstern harddisk eller ved at sikkerhedskopier telefonen via iTunes)\n2. Gå til "Indstillinger"\n3. Vælg "Generelt"\n4. Vælg "Nulstil"\n5. Vælg "Slet alt indhold og indstillinger"\n6. Vælg "Slet iPhone" el. "Slet iPad" 2 gange\n7. Din iPhone/iPad genstarter og er derefter nulstillet. Enheden vil se ud, som det gjorde da du købte det, og alle indstillinger og indhold, som du tidligere har lageret på den, vil være slettet.\n1. Tag en back-up af indholdet på den enhed, der skal til reparation (fx til en ekstern harddisk eller ved at sikkerhedskopier telefonen via Google)\n3. Vælg "Sikkerhedskopiering/nulstilling"\n4. Vælg "Gendannelse af fabriksdata"\n5. Vælg "Nulstil telefon" el. "Nulstil tablet"\n6. Vælg "Slet alt"\n7. Din Android-enhed er derefter nulstillet. Enheden vil se ud, som det gjorde da du købte det, og alle indstillinger og indhold, som du tidligere har lageret på den, vil være slettet.\nEfter reparationen er det nemt, at gendanne alt nulstillet indhold og indstillinger, så din telefon eller tablet kommer til at se ud, præcis som den gjorde, inden du nulstillede den.\n1. Start med at tilslutte din iPhone/iPad til iTunes via. USB eller Wifi\n2. Højreklik på din iPhone i venstre side af iTunes-menuen\n3. Vælg "Gendan fra sikkerhedskopi"\n4. Vælg den sikkerhedskopi du ønsker at gendanne\n5. Vælg "Gendan"\n6. iTunes gendanner nu din iPhone/iPad. Enheden vil se ud, som det gjorde, inden du nulstillede den.\nDer er flere måder at sikkerhedskopiere en Android-enhed. Har du valgt at gøre dette via Google vil data som fx kontaktpersoner automatisk blive synkroniseret til den nulstillede enhed, så snart du logger ind på din Google-konto. Herfra skal du derefter manuelt vælge det indhold, som du har sikkerhedskopieret online via. de forskellige Google-apps som Google Photo, Google Drev etc.\nHar du brugt en ekstern harddisk til at foretage din back-up af enhedens indhold, kan du slutte enheden til computeren og manuelt trække alle lageret filer fra den eksterne harddisk og over på telefonen.


Jesper René: Klaveret Forklaret: Tjajkowskij og truslen | SpeakerBee\nDenne fredag har pianisten Jesper René historikeren og forfatteren Karsten Fledelius i SpeakerBee studiet som gæst i programmet Klaveret Forklaret. Jesper spiller nogle satser fra Tjaikowskis Årstiderne. Det er små karakterstykker for klaver, som gennemgår årets måneder med dets højtider og foreteelser.\nSammen prøver Jesper og Karsten at kaste lys over denne komponists dunkle skæbne, hans ulykke og mystiske død. Kan hans homoseksualitet have været årsagen til, at huset Romanov beordrede ham til at drikke et glas kolerabefængt vand i baglokalet til en restaurant? Og kan man på nogen måde drage sammenligning mellem Tjaikowskis Rusland og vore dages Rusland?\nSe med hver fredag klokken 19:00 på SpeakerBee.tv - og skriv gerne ind til programmet, hvis du vil stille spørgsmål til min gæst og mig. Derudover er du velkommen til at sende mig en besked, hvis du har forslag til musik og emner, som du synes vil have den almene musikinteresserede lytters interesse. SpeakerBee er en ny digital platform for vidensdeling beliggende i det centrale København, hvor jeg har fået en række fredage i spisetiden til at udbrede kendskabet til klaveret.


Denis Diderot (5. oktober 1713 - 31. juli 1784) var en fransk filosof, forfatter og redaktør af den første moderne encyklopædi. Født i Langres i Champagne og blev en af oplysningstidens fremtrædende personer.\nI 1746 udgav han sine Filosofiske tanker, som blev brændt af Parlamentet i Paris. Første bind af hans Encyclopédie som han udgav i samarbejde med Jean le Rond d'Alembert, som indeholdt mange liberale og progressive idéer, udkom i 1751, og et år senere blev den kortvarigt forbudt, men i 1753 kunne udgivelsen fortsætte. Ved afslutningen i 1772 bestod den af 17 bind tekst og 11 bind med billeder og tegninger.\nFilosofisk havde Diderot en deterministisk og materialistisk opfattelse af verden. Han opfattede ikke den menneskelige fri vilje som et absolut men forestillede sig at bevidstheden var et udslag af en lovmæssighed i naturen. Bevidstheden er Ifølge Diderot et potentiale som alt i materien besidder på det atomare plan og som ind imellem giver sig udslag i mennesket. Den enhed som bevidstheden udgør var dog ikke mulig for Diderot at anskue på det mikroskopiske plan og han forestillede sig derfor en højere lovmæssighed der var dikteret af nødvendigheden. I de tre dialoger Samtale mellem Diderot og d'Alembert, D'Alemberts drøm og fortsættelsen af den forrige samtale normalt kendt som Le Rêve de d'Alembert brydes Diderot med det moralske dilemma som en determinist står overfor. Desuden fremlægges i dialogerne Diderots vision af verden og dens opståen, af det menneskelige samfund og menneskets seksualitet og moral. Dialogerne springer elegant fra det mindste til det største, milioner af år frem og tilbage i tiden alt sammen holdt i en klar og humoristisk stil. I romanen Fatalisten Jacques og hans herre fremlægger Diderot et mere ironisk syn på deterministen og lader hovedpersonen Jacques blive hanrej hvilket han som den determinist han er bøjer sig for som en nødvendighed.\nSom Kunstkritiker skrev Diderot en række skrifter kendt som salonerne og regnes for at værre en af pionererne inden for denne genre.\nDiderot skrev også romaner og med mindre succes skuespil. Mest kendt er hans roman Fatalisten Jacques og hans herre.\nLe Rêve de d'Alembert på fransk og engelsk


Indsendt af Mikael Lund den man, 06/09/2021 - 13:25\nDet ligner skæbnens ironi, at Dansk Industri for 11. gang har kåret Ikast-Brande Kommune som landets mest erhvervsvenlige kommune.\nEt af kriterierne for at vinde prisen er information og dialog med kommunen.\nSom erhvervsdrivende har jeg absolut ikke haft grund til klage, men som borger stiller sagen sig ganske anderledes vedrørende information og dialog om opstilling af vindmøller.\nMin forståelse af kommunal styring har altid været den, at administrationens opgave er at vejlede medlemmer af byrådet, så loven bliver overholdt og samtidig sørge for valid oplysning, så afgørelser kan træffes på et rigtigt grundlag. Byrådet består jo af valgte borgere, som sjældent kan have viden om de forskellige emner til afgørelse og derfor er afhængige af administrationen.\nDet blev hurtigt klart for mig, at administrationen i vindmøllesagen ikke udfyldte denne opgave. Jeg har derfor efter bedste evne forsøgt at samle oplysninger, som jeg har sendt direkte til byrådsmedlemmerne. Forespørgsler til kommunaldirektør Flemming Storgård blev negligeret, og oplysningerne har måttet hentes hos nabokommuner, som prompte udleverede dem i henhold til loven om offentlighed i forvaltningen. Min sidste forespørgsel blev først besvaret efter 3 måneder og henvisning til mulig klage til ombudsmanden.\nLokal accept en forudsætning\nPå det første orienteringsmøde i cafeteriet i Blåhøjhallen oplyste formanden for Teknik og miljøudvalget, Henrik Engedahl, at en forudsætning for opstilling af møllerne selvfølgelig var lokal accept. Det samme løfte blev gentaget på mødet i Multihuset den 18.06.20. Alle høringssvar går imod møllerne. På jysk hedder det ”han render fra sine løfter”, på rigsdansk ”han er fyldt med løgn”. På det samme møde påstod borgmesteren, at man kunne ophæve og genindføre forstyrrelsesfri områder helt efter forgodtbefindende. Det var heller ikke sandt.\nBorgermødet om planerne for vindmøller øst for Blåhøj den 17.06.21 i Blåhøj Hallen havde ikke engang anstrøg af dialog. Det var envejskommunikation og tydeligt noget, der blot skulle overstås. Borgmesteren sad med ryggen til forsamlingen og underholdt sig med sin smartphone. Derudover optrådte han direkte verbalt voldeligt overfor en kvindelig medborger. Så meget for dialog. Mødet er optaget på bånd.\nVådområder giver samme effekt\nKære byrådsmedlemmer, det er kommet dertil, at I skal gøre op med jer selv, om I skal optræde ansvarligt overfor de, der har valgt jer, eller om I går videre med vindmølleplanerne og derved støtter én borger og én møllemager, som til fulde har demonstreret, hvad han står for. Det kan vel ikke være de par millioner, der lovmæssigt falder af til kommunen, der lokker.\nHvis det er klimaet, man vil betænke, kan den samme CO2-besparelse opnås ved at oprette vådområder. Min søn har tilbudt Vejle Kommune godt 100 hektar, og i Ikast-Brande Kommune har han sammen med to naboer mulighed for at forøge med yderligere 50 hektar. Folk med forstand på de dele fortæller, at effekten vil svare til 3 møller af denne type.\nDet er mit håb, at i hvert fald et flertal i byrådet besinder sig, og at det ikke bliver nødvendigt at gå videre til klagenævnet.\nFor interesserede, kan den væsentligste del af min korrespondance med kommunen og byrådspolitikere findes på kommunens hjemmeside under høringssvar.\nI ét af brevene findes flere link til mosen, blandt anden denne video med billeder om arbejdet i mosen og indtryk af den natur, der allerede omkring 1980 havde udviklet sig: https://drive.google.com/file/d/1fSfMUs6wM83Gh29YsDBK9PggHUk_lpRH/view?usp=sharing


Betingelser | Audit Applications Betingelser – Audit Applications\nAbonnementsvilkår for Audit Applications\n1.1 Nærværende abonnementsvilkår (herefter “Vilkår”) tiltrædes ved at afkrydse “Jeg har læst og accepterer abonnementsvilkår” på bestillingsformularen, ved at anvende applikationen eller services eller ved på anden måde at tilkendegive accept heraf, og gælder mellem Audit Applications ApS, CVR-nummer 36701242, Hollingstedvej 3, 6400 Sønderborg, Denmark (herefter “Audit Applications”) og kunden (herefter “Kunden”). Hvis Kunden er en juridisk person accepteres disse vilkår på vegne af Kunden. Denne service er business to business.\n2.2 Første faktureringsperiode løber fra bestillingsdatoen til udgangen af et kalenderår. Herefter faktureres forud for et kalenderår, med mindre andet følger af aftale eller vilkår for det specifikke produkt.\n3.1 Kunden opnår i overensstemmelse med disse Vilkår en ikke-eksklusiv adgang til at anvende programmet Audit Applications og valgte tillægsmoduler (herefter under et “Applikationen”), der stilles til rådighed online som software as a service. Kunden erhverver ikke Applikationen eller en kopi eller del heraf og opnår ikke licens til at afvikle Applikationen undtagen som software as a service.\n3.2 Kundens abonnement giver Kunden adgang til at bruge Applikationen til det antal udsendelser, brugere, tillægsmoduler m.v., der fremgår af de specifikke produkter. Såfremt Kunden har behov for yderligere kapacitet eller funktionalitet, vil abonnementet automatisk blive opgraderet ved brug af sådanne yderligere udsendelser, brugere, tillægsmoduler m.v., og Kunden accepterer, at prisen tilsvarende vil blive forøget.\n3.3 I selve Applikationen eller på Audit Applications’ hjemmeside findes en oversigt over abonnementstype og valgte tillægsmoduler. For enkelte funktioner, ydelser og tillægsmoduler kan der være tilknyttet selvstændige betingelser, der skal accepteres i tillæg til disse Vilkår før de kan anvendes.\n3.4 Adgangen til at anvende Applikationen gælder udelukkende for Kunden og Applikationen må ikke benyttes for andre end Kunden eller til at foretage databehandling eller yde andre ydelser for andre end Kunden. Kunden indestår for og har det fulde ansvar for de tredjeparter, som Kunden giver adgang til Applikationen eller som bruger Kundens log in detaljer.\n3.6 Kunden skal sikre, at Applikationen ikke bliver anvendt på en måde, som kan skade Audit Applications’ navn, omdømme eller goodwill, eller som er i strid med relevant lovgivning eller anden regulering.\n4.2 Betales abonnementet ikke rettidigt, sendes rykker 1 uden gebyr 7 dage efter fakturaens forfaldsdato. Betales abonnementet fortsat ikke, sendes 10 dage senere rykker 2 med gebyr på DKK 100,00. Såfremt betaling stadig ikke er modtaget inden 7 dage efter rykker 2, spærres adgangen til Applikationen. Adgangen til Applikationen åbnes igen efter modtaget betaling, medmindre Audit Applications forinden har ophævet abonnementet.\n4.3 Kunden accepterer, at fakturaer og rykkere sendt pr. e-mail til den af Kunden opgivne e-mail-adresse skal anses for leverede, når de er afsendt af Audit Applications.\n4.4 De til enhver tid gældende priser kan findes på Audit Applications’ hjemmeside og kan ændres ved opslag på hjemmesiden med en måneds varsel til udgangen af et kalenderår. Samme gælder for ændringer til sammensætning og indhold af abonnementstyper og tillægsmoduler. Alle priser er ekskl. moms.\n5.1 Kunden kan i Applikationen opsige abonnementet, foretage nedgradering af abonnementet og/eller fravalg af tillægsmoduler til udgangen af et kalenderår (med mindre andet fremgår af beskrivelse eller vilkår for den specifikke ydelse).\n5.2 Audit Applications kan opsige abonnementet med 12 måneders varsel til udløbet af et kalenderår, eller uden varsel ved Kundens væsentlige misligholdelse af disse Vilkår eller ved Kundens konkurs eller insolvens.\n6.1 Parterne er enige om, at Kunden ejer og kan frit disponere over egne data i Applikationen. Applikationen giver Kunden mulighed for at eksportere alle data mv. via Applikationens eksportfunktion, og Kunden accepterer, at sådan eksport skal gennemføres af Kunden inden abonnementets ophør. I tilfælde af at abonnementet udløber eller ophæves af Kunden, skal Audit Applications, hvor rimeligt og kommercielt forsvarligt, tilsigte at give kunden en periode på 10 dage efter ophør, hvor eksportfunktionen kan anvendes.\n6.2 Audit Applications forbeholder sig ret til at slette Kundens data 90 dage efter abonnementets ophør uanset årsagen hertil, og Audit Applications har ingen forpligtelser til at opbevare data efter dette tidspunkt.\n7.1 Audit Applications tilstræber højst mulig driftsstabilitet, men er uden ansvar for nedbrud eller driftsforstyrrelser, herunder for driftsforstyrrelser forårsaget af faktorer uden for Audit Applications’ kontrol. Herved forstås bl.a. strømsvigt, fejl på udstyr, internetforbindelser, telekommunikationsforbindelser eller lignende. Applikationen og servicen leveres, som den er og forefindes, og Audit Applications fraskriver sig enhver garanti, tilsikring, indeståelse, anprisning eller andre vilkår, uanset direkte eller indirekte.\n7.2 I tilfælde af nedbrud eller forstyrrelser tilstræber Audit Applications i at genskabe normal drift hurtigst muligt.\n8.1 Audit Applications er berettiget til løbende at foretage opdateringer og forbedringer af Applikationen. Audit Applications er ligeledes berettiget til at ændre sammensætning og opbygning af Applikationen og ydelser. Sådanne opdateringer, forbedringer og ændringer kan ske med eller uden varsel, og kan påvirke services, herunder informationer og data uploadet til eller afgivet af Applikationen.\n9.1 Applikationen og information, der afgives fra Applikationen, undtagen Kundens data, er beskyttet af ophavsret og andre immaterielle rettigheder og tilhører eller er licenseret til Audit Applications ApS. Individuelt udarbejdet programmel tilhører ligeledes Audit Applications ApS, medmindre andet skriftligt er aftalt. Kunden skal give Audit Applications meddelelse om enhver aktuel eller potentiel krænkelse af Audit Applications’ immaterielle rettigheder eller uautoriseret brug af Applikationen, som Kunden får kendskab til.\n9.3 I forhold til materiale, der uploades af Kunden og alle Kundens data, giver Kunden Audit Applications, og dennes leverandører, en tilladelse og global licens, der er tilstrækkelig til at Audit Applications forsvarligt kan afvikle og drifte Applikationen og opfylde sine forpligtelser samt foretage markedsføring overfor Kunden. Kunden indestår for, at det materiale, der uploades, ikke krænker tredjemands rettigheder, og ikke indeholder materiale, der kan virke stødende eller er i strid med relevant lovgivning eller anden regulering.\n10.1 Audit Applications har ret til at overdrage sine rettigheder og forpligtelser overfor Kunden til koncernforbundet selskab eller tredjemand.\n10.2 Kunden accepterer, at Audit Applications er berettiget til at anvende underleverandører i alle forhold, herunder til afvikling og drift af Applikationen og til opbevaring af Kundens data.\n11. AUDIT APPLICATIONS’ ANSVAR\n11.1 Audit Applications fraskriver sig ethvert ansvar i relation til disse Vilkår, services eller brug af Applikationen, uanset om dette opstår i kontrakt eller udenfor kontrakt, herunder for driftstab, følgeskader eller andre indirekte tab, tab af data, tab begrundet i produktansvar eller tab, der er opstået som følge af simpel uagtsomhed.\n11.2 Audit Applications er ikke ansvarlig for de tredjepartsløsninger, der er tilgængelige og/eller integreres med Applikationen, herunder valutafeeds/-beregnere. Audit Applications kan således ikke holdes ansvarlig for rigtigheden, fuldstændigheden, kvaliteten og pålideligheden af informationerne og heller ikke resultaterne, som opnås gennem disse tredjepartsløsninger. Tilsvarende kan Audit Applications ikke holdes ansvarlig for tredjepartsløsningernes tilgængelighed, sikkerhed eller funktionalitet, herunder for mulige skader og/eller tab forårsaget af tredjepartsløsninger. Det påhviler Kunden at føre bevis for, at et af Kunden lidt tab ikke kan tilskrives tredjepartsløsninger.\n11.3 Uanset typen af tab eller ansvarsgrundlaget er Audit Applications’ samlede ansvar beløbsmæssigt begrænset til Kundens betaling i 12 måneder før det ansvarspådragende forholds indtræden, dog i alle tilfælde maksimum DKK 10.000. Kunden påtager sig at friholde Audit Applications for produktansvarsskader, tredjemands tab og øvrige krav fra tredjemand som følge af Kundens brug af Applikationen.\n11.4 Kunden accepterer at skadesløsholde Audit Applications mod ethvert krav eller tab, der skyldes produktansvar, tab hos tredjeparter eller ansvar for tredjeparter, i det omfang det hidrører fra Kundens brug af Applikationen.\n12.1 Audit Applications behandler alene Kundens data, efter dennes instruks og således ikke til egne, uvedkommende formål.\n12.2 Audit Applications har tavshedspligt om alle informationer, Audit Applications måtte komme i besiddelse af om Kunden, og er ikke berettiget til at videregive sådanne informationer til tredjemand, medmindre sådan information er offentlig tilgængelig, eller hvor Audit Applications har fået informationen fra en tredjepart udenfor fortrolighed, eller hvor Audit Applications er forpligtet til at videregive informationen ifølge lovgivning eller efter pålæg fra en myndighed eller domstol.\n12.3 Audit Applications har truffet de fornødne tekniske og organisatoriske sikkerhedsforanstaltninger mod, at oplysninger i Applikationen hændeligt eller ulovligt tilintetgøres, fortabes eller forringes samt mod, at de kommer til uvedkommendes kendskab, misbruges eller i øvrigt behandles i strid med lov om behandling af personoplysninger.\n12.4 Audit Applications giver på Kundens anmodning – og mod betaling af Audit Applications’ til enhver tid gældende timetakster for sådant arbejde – tilstrækkelige oplysninger til, at Kunden kan påse, at de nævnte tekniske og organisatoriske sikkerhedsforanstaltninger er truffet.\n12.5 I det omfang Kunden anvender information, brugernavne eller passwords der vedrører tredjeparts information eller services i forhold til Audit Applications, indestår Kunden for, at videregivelse af sådan information og Audit Applications’ behandling af sådan information ikke krænker rettigheder eller aftale med tredjemand. Kunden skal skadesløsholde Audit Applications for ethvert tab i forbindelse med denne bestemmelse\n13.1 Audit Applications er berettiget til at ændre disse Vilkår i enhver henseende. De til enhver tid gældende Vilkår vil være tilgængelige på Audit Applications’ hjemmeside. Audit Applications tilsigter at give rimeligt varsel (1 måned) i forbindelse med enhver ændring, ved opslag på hjemmesiden. Brug af Applikationen efter en ændring af disse Vilkår udgør en accept af sådanne ændrede Vilkår. Det er Kundens forpligtelse løbende at holde sig opdateret i forhold til ændringer af Vilkår.\n14.1 Disse Vilkår er undergivet dansk ret og enhver tvist, der udspringer af abonnementet, herunder disse Vilkår, skal anlægges ved domstolene.\n15.1 Disse Vilkår er gyldige fra 01-04-2015.


Klar til at teste kollegerne | stiften.dk\nSygeplejerske Cecilie Brülle (tv.) arbejder normalt sammen med social- og sundhedsassístent Lone Frederiksen på korttidsafsnittet i Odder. Mandag tog hun i stedet covid-tests på kollegerne. Foto: Nicolai Andersen\n17 ansatte i Sundhed og Omsorg i Odder Kommune skal hver sjette uge teste kollegerne for Covid-19 - oftere, hvis smittetrykket stiger.\n26 okt. 2020 kl. 12:36\nOdder: Nogle har prøvet det flere gange, andre valgte mandag formiddag at stille op til en covid-test for første gang i deres liv. Fælles for alle er, at de er ansat i Sundhed og Omsorg i Odder Kommune.\nMandag var nemlig dagen, hvor en national aftale om, at alle ansatte i plejesektoren skal testes jævnligt, var nået til Odder Kommune. Fra nu af vil alle ca. 450 kommunalt ansatte i sektoren, plus medarbejdere fra Friplejehjemmet Skovbakkehjemmet, hver sjette uge få tilbuddet om en test. Stiger smittetrykket i Odder Kommune, kan intervallet mellem testene skrumpes helt ind til hver anden uge.\n- Endnu er hverken ansatte eller sårbare borgere blevet smittet i Odder Kommune, så vi starter ud med hver sjette uge. Nu er maskineriet i hvert fald i orden, siger Katrine Aaen, der er sundhedsfaglig konsulent i Sundhed og Omsorg.\nMed maskineriet henviser Katrine Aaen blandt andet til, at de 17 personer, som fremover skal foretage tests, kommer fra egne rækker. De 17 personer er selv ansat i Sundhed og Omsorg og har været på kursus i nogle af testcentrene i Aarhus. Nogle har lært at tage selve testenene, andre at registrere på den rigtig måde samt afsende prøverne.\nEn af dem, der tager tests, er sygeplejerske Cecilie Brülle, der normalt arbejder på Odder Kommunes korttidsafsnit på det gamle Ålykkecenter.\n- Jeg meldte mig til det her, fordi det giver ekstrem god mening at være med til smitteopsporing. Både for min egen, for familiens og for vores sårbare borgeres skyld. Jo mere, vi kan mindske smittespredningen, desto bedre. Ret meget andet kan man ikke sige til det, sagde Cecilie Brülle, der mandag lagde ud med at teste personale fra hjemmeplejen og andet udekørende personale. Tre andre dage om ugen vil andre "testere" skulle tage prøver på ansatte på de tre plejecentre Skovbakkehjemmet, Bronzealdervej og Stenslund.\nKatrine Aaen fortæller, at Odder Kommune har valgt at lade det være op til hver enkelt ansat, om man vil testes. Hun har dog endnu ikke hørt om nogen, som takker nej.\nJeg synes, at vi har taget alle mulige forholdsregler lige fra dag et og for eksempel arbejdet i små grupper. Men derfor er det da godt, at vi nu også bliver testet.\nLone Frederiksen, social- og sundhedsassistent.\n- Jeg fornemmer, at kollegerne har set frem til at få det her ind i nogle rutiner. Ingen vil jo være årsag til, at nogle af vores sårbare borgere bliver smittet. Det påskønner vi, og derfor er det også godt, at kollegerne kan blive testet i arbejdstiden - og gerne på vej til eller fra en vagt. Sådan har vi i hvert fald bestræbt os på, at det skal være, siger hun.\nDet var ikke kun i Odder Kommune, at regelmæssig test af sundhedspersonalet blev indledt mandag. Det sammen gælder i hele "Horsens-klyngen", som omfatter Horsens, Hedensted, Skanderborg og Odder Kommuner.


Nyt onlinekursus i den tolkemedierede patientsamtale – University of Copenhagen\nNyt onlinekursus i den tolkemedierede patientsamtale\nKommende og nuværende læger skal blive bedre til at gennemføre tolkede patientsamtaler af høj kvalitet, mener stud.med. Rikke Sander Jensen, en af de drivende kræfter bag kurset, udviklet i samarbejde mellem klinikere, forskere, tolke, medicinstuderende fra Kompetencecenter for Transkulturel Psykiatri (CTP) – samt Centre for Online and Blended Learning (COBL).\nBilledtekst: Screen shot fra online kurset ”Den tolkemedierede patientsamtale”\nMed COBL som sparringspartner og producent af digitalt indhold har et hold af klinikere, tolke, medicinstuderende og udenlandske eksperter udviklet et interaktivt online kursus, der fremover vil blive udbudt som frivilligt modul til medicinstuderende på deres kandidatuddannelse.\n”Kurset dækker et område, der ellers ikke tilbydes undervisning eller træning i og hvor der mangler basale færdigheder og som desuden efterspørges blandt medicinstuderende og klinisk personale, inklusive læger,” siger Rikke Sander Jensen og tilføjer, at efterspørgslen sandsynligvis skyldes en kombination af, at både lægerne oplever udfordringer i den tolkede patientsamtale og litteraturen viser, at der er forskel i kvalitet af behandlingen for henholdsvis patienter med og uden behov for tolkning. ”At patienter med behov for tolkebistand modtager en ringere behandling, er det problem, vi prøver at gøre noget ved med vores online kursus”, siger Rikke Sander Jensen, og valget af et levende format, baseret på filmede samtaler mellem patienter og læger.\nKomplekst indhold formidles levende\nDe medvirkende patienter, tolke og læger i kursets materiale er skuespillere, der gennemspiller eksempler på den tolkede patientsamtale ud fra et omhyggeligt kvalitetssikret manuskript. De filmede samtaler er siden klippet ned til korte sekvenser, som de studerende skal interagere med ved at besvare en række refleksionsspørgsmål, der afbryder videoen undervejs. Herudover skal de studerende læse artikler og besvare quizzer for at gennemføre kurset.\n”Metoden med interaktive videoer giver stof til refleksion og får de studerende til at forholde sig nysgerrigt og analytisk til samtalen i modsætning til forelæsninger, hvor det læringsmæssige udbytte om en samtale i klinikken er mere begrænset,” siger Rikke Sander Jensen og konkluderer, at kombinationen af netop de meget virkelighedsnære videoer, korte oplæg, refleksionsopgaver og quizzer mv. gør en ellers meget kompleks viden lettilgængelig og motiverende uden at gå på kompromis med fagligheden.\nBilledtekst: ”Online-kurset tilbyder et interaktivt og varieret forløb, som vi forventer vil give et væsentligt løft i kvaliteten og dermed i udbyttet af den tolkede patientsamtale,” siger Rikke Sander Jensen.\nFleksibelt og åbent online modul\nDet tager maksimum 30 minutter at gennemføre kurset. Al materialet ligger online, og det er enkelt at distribuere fra ét kursusrum i Absalon til andre kursusrum i Absalon via systemets Commons funktion. På den måde er kurset let at dele og genbruge, så studerende kan tilgå modulet fra computer, tablet eller smartphone og præcis, når det passer i uddannelse og undervisning. Men ikke nok med det. Kurset ligger også åbent tilgængeligt og distribueres med Creative Commons licens, både fra KUs nye materialedelingsplatform og fra Nordic University Health Hub. Herfra kan alle – både med og uden KU-brugernavn og -password – fremsøge kurset, fx i forbindelse med anden kommunikationsundervisning og klinikforløb i Region Hovedstaden og Region Sjælland; eller af læger og andet klinisk personale fra de forskellige regioner. På den måde kan det nye online kursus bidrage med en tværfaglig indsats i kvalitetssikring af behandlingen af patienter med behov for tolkebistand rundt om i landet.\nFinansiering til udvikling og produktion stammer fra Uddannelseskvalitetspuljen, og kurset vil blive versioneret til engelsk, så også udenlandske studerende på fx udvekslingsprogrammer kan få glæde af det, ligesom man håber, at det åbner op for international videndeling og forskningssamarbejde.\nFind kurset på Absalon\nDen tolkemedierede patientsamtale\nJessica Carlsson, klinisk lektor og Ph.D., forskningsansvarlig overlæge ved Center for Transkulturel Psykiatri og Psykiatrisk Center Ballerup, CTP.\nLaura Glahder Lindberg, cand.scient.san.publ., Ph.D.-studerende ved CTP\nRikke Sander Jensen, stud.med., studentermedhjælper og tidligere forskningsårsstuderende ved CTP.\nCenter of Excellence for Cultural Competence (CECC) ved Columbia University i USA.\nCentre for Online and Blended Learning (COBL)